Αντ' αυτού... χταπόδι | Άρθρα | Bostanistas.gr : Ιστορίες για να τρεφόμαστε διαφορετικά\nτης Λεονί Σταφυλά 5 Ιουνίου 2013 • Συνταγές • κριθαράκι, χταπόδι\nΜου μοιάζει ιδανικό φαγητό για καλοκαιρινά μεσημέρια σε εξοχικά δίπλα στη θάλασσα. Για εκείνη τη στιγμή που μαζεύεσαι, καθώς ο ήλιος γίνεται ανυπόφορος, και κάθεσαι στο τραπέζι με τα αλάτια ακόμη. Μια ντομάτα κομμένη στα 4 με χοντρό αλάτι και λίγο λάδι, το γυάλινο δοχείο με τη φέτα και το ταψί με το γιουβέτσι. Και η παγωμένη μπύρα!\nΤο 'χουμε ξανασυζητήσει, τα ζυμαρικά είναι το κατ' εξοχήν comfort food και ειδικά το κριθαράκι έχει όλα τα στοιχεία για να μπει στη λίστα με τα τρόφιμα που μας φτιάχνουν τη διάθεση:\nΤο τρώγαμε όταν ήμασταν παιδιά, ήταν πρωταγωνιστής στα κυριακάτικα οικογενειακά τραπέζια, τις έχει και τις θερμίδες του και τα λιπαρά του.\nΑυτά τα τελευταία όσο να 'ναι προσπαθώ να τα αποφεύγω. Γι’ αυτό μ’ αρέσει που όλο και πιο συχνά συναντώ το κριθαράκι με συνοδεία θαλασσινού. Όπως τις προάλλες, που φάγαμε στο Milos του Χίλτον ένα εξαιρετικό γιουβέτσι με ροφό.\nΤο γιουβετσάκι που ακολουθεί μου προέκυψε εντελώς τυχαία, μια Κυριακή που ετοιμαζόμουν να φτιάξω χταπόδι με κοφτό μακαρονάκι και ανακάλυψα ότι δεν είχα το μακαρονάκι.\nΣτη θέση του μπήκε κριθαράκι και ιδού...\n1 χταπόδι γύρω στο κιλό\n2 - 3 κλωναράκια φρέσκο θυμάρι\nΖωμός ψαριού ή ζωμός γαρίδας\n2-3 κλαράκια θυμάρι τα φυλλαράκια.\nΤο βάζω να βράσει με λίγο νερό τόσο ώστε να μη παραβράσει. Όταν είναι έτοιμο, ξεχωρίζω τα πλοκάμια του. Τα βάζω σε ένα μπολ και ρίχνω το κρασί, τον χυμό, το ξύσμα του λεμονιού, το λάδι και τα κλαράκια του θυμαριού. Δεν θέλει αλάτι γιατί το χταπόδι είναι από μόνο του αλμυρό.\nΤο αφήνω τουλάχιστον δυο ώρες να μαριναριστεί - το καλύτερο είναι να μείνει όλο το βράδυ.\nΑν δεν το χρησιμοποιήσω αμέσως, το βάζω με τη μαρινάδα στην κατάψυξη.\nΠροθερμαίνω τον φούρνο στους 190 βαθμούς.\nΣε μια κατσαρόλα τσιγαρίζω στο λάδι το κρεμμύδι, προσθέτω το σκόρδο και το κριθαράκι, τα γυρίζω μια - δυο φορές και τα σβήνω με το κρασί. Μόλις εξατμιστεί το αλκοόλ προσθέτω 1 φλιτζάνι από τον ζωμό και τα αδειάζω όλα μαζί στο πυρέξ που θα φτιάξω το κριθαράκι. Προσθέτω όσο ζωμό χρειάζεται για να σκεπαστεί το κριθαράκι. Ανακατεύω το θυμάρι και τα ντοματίνια, αλάτι και πιπέρι.\nΤο ψήνω περίπου 15 λεπτά, μέχρι να μαλακώσει. Πέντε λεπτά πριν να είναι έτοιμο ρίχνω στο πυρέξ και ανακατεύω το χταπόδι κομμένο σε μπουκιές και αρκετή από τη μαρινάδα.\nΤα αφήνω για 5 λεπτά να ψηθούν όλα μαζί, σβήνω τον φούρνο και τα αφήνω λίγο να χυλώσουν.\n1 Ο/Η ΕΦΗ έγραψε: (πριν 9 έτη)\nΓελάω πρωί - πρωί, γιατί ακριβώς το ίδιο έπαθα και εγώ πριν δύο χρόνια και το κοφτό αντικαταστάθηκε επάξια με κριθαράκι (πάνω - κάτω με τα ίδια υλικά χωρίς λεμόνι και θυμάρι αλλά βάγια δηλαδή δαφνόφυλα). Επίσης, κάνω και γιουβέτσι με γαρίδες, δοκιμάστε το!\nΝιάμ, μου ανοίξατε την όρεξη!\nΩραία ιδέα με τις γαρίδες! Θα μαγειρευτεί σύντομα!!!


Coronavirus Disease: Μακριά από καπνιστές!! Ο καπνός στους ανοιχτούς χώρους, περνά μέσα και από τις καλύτερες μάσκες!! - Mykonos Ticker\nΝοε 22, 2020 - 14:02\nΤι συμβαίνει με τους καπνιστές!! Παράταση του lockdown βλέπουν και οι ειδικοί, αφού οι αριθμοί των κρουσμάτωνκορωνοϊού, των νεκρών και των δια\nΤι συμβαίνει με τους καπνιστές!! Παράταση του lockdown βλέπουν και οι ειδικοί, αφού οι αριθμοί των κρουσμάτωνκορωνοϊού, των νεκρών και των διασωληνωμένων συνεχίζουν να έχουν ανοδική πορεία... Πότε αναμένεται να ξεκινήσει η πτώση του αριθμού των κρουσμάτων, των νεκρών και των διασωληνωμένων σύμφωνα με τους ειδικούς.....\nΠότε αναμένεται η πτώση σε νεκρούς και διασωληνωμένους\nΌπως δήλωσε στο Open, την επόμενη εβδομάδα αναμένεται να αρχίσει η πτώση, ενώ όσον αφορά στη Θεσσαλονίκη όπου το σύστημα υγείας βρίσκεται στα όριά του, ανέφερε ότι προς το τέλος της εβδομάδας θα σημειωθεί η κορύφωση.\nΣχολιάζοντας την ενδεχόμενη άρση των περιοριστικών μέτρων, τόνισε ότι η κορύφωση στις λοιμώξεις έχει περάσει αλλά θέλει χρόνο να μειωθούν τα νούμερα και ειδικά για τη Θεσσαλονίκη σημείωσε ότι θα χρειαστεί 1,5 μήνας.\nΠαράταση του lockdown...\n«Το lockdown θα παραταθεί τουλάχιστον για μια εβδομάδα, στη Θεσσαλονίκη περισσότερο. Τα Χριστούγεννά μας θα είναι κλειστά» είπε χαρακτηριστικά.\nΟ καθηγητής έκανε μια σημαντική επισήμανση σχετικά με τις μάσκες, των οποίων η χρήση χρειάζεται προσοχή, όπως είπε.\nΜακριά από καπνιστές...\n«Οι υφασμάτινες δεν προστατεύουν. Στα σούπερ μάρκετ προσοχή. Μακριά από καπνιστές, ο καπνός στους ανοιχτούς χώρους περνά μέσα και από τις καλύτερες μάσκες!! Η μάσκα δεν μας προστατεύει απόλυτα. Μακριά ακόμα και πέντε μέτρα από όπου έχει αφήσει κάποιος καπνό τσιγάρου!!» είπε χαρακτηριστικά.\nΟ καθηγητής Φαρμακολογίας στο Δημοκρίτειο πανεπιστήμιο Ευάγγελος Μανωλόπουλος ανέφερε πως πρέπει να εμβολιαστούν 7 εκατομμύρια Έλληνες για να υπάρχει ανοσία προσθέτοντας και τον χρόνο που θα διαρκεί αυτή η ανοσία. Όπως είπε «Αρχές Ιανουάριου θα έχουμε τις πρώτες χιλιάδες δόσεων του εμβολίου για να αρχίσει να χορηγείται» ενώ τόνισε ότι για να αποκτήσει ανοσία ο πληθυσμός θα φτάσουμε μέχρι την άνοιξη.


Exercise is Medicine - Results from #20\nPilates & Yoga33\nΠοδήλατα & Διάδρομοι Γυμναστικής15\nΜασάζ - Αυτομάλαξη43\nΙσορροπία & Ιδιοδεκτικότητα15\nΓΥΜΝΑΣΤΙΚΗ ΣΤΟ ΣΠΙΤΙ – ΔΙΑΔΡΟΜΟΣ ΤΡΕΞΙΜΑΤΟΣ ΚΑΙ ΜΙΚΡΟ ΟΡΓΑΝΑ ΓΥΜΝΑΣΤΙΚΗΣ: ΤΙ ΝΑ ΕΠΙΛΕΞΩ ΚΑΙ ΓΙΑΤΙ\nΤα κλειστά γυμναστήρια και οι χώροι άσκησης οδήγησαν την πλειονότητα των ασκούμενων στο να στραφεί σε λύσεις που θα επέτρεπαν την προπόνηση στο σπίτι. Το #menoumespiti έγινε όχι μόνο ένα αναγκαστικό trend, αλλά και ένας ευχάριστος-υγιεινός τρόπος να περάσουμε την τόσο δύσκολη περίοδο της καραντίνας του κορονοϊού. Ενας από τους πλέον λειτουργικούς τρόπους για όσους ήθελαν να εντάξουν περισσότερο αερόβιο πρόγραμμα στην καθημερινότητά τους, ήταν η αγορά σε ΔΙΑΔΡΟΜΟΣ ΤΡΕΞΙΜΑΤΟΣ (TREADMILL).\nΤρία εκπληκτικά ΜΗΧΑΝΗΜΑΤΑ ΓΥΜΝΑΣΤΙΚΗΣ - CARDIO. Ποιο από τα τρία όμως θα σε βοηθήσει να πετύχεις τους στόχους σου και ποιο θα επιβαρύνει λιγότερο τα προβλήματα που αντιμετωπίζεις; Μάθε ακριβώς τα πλεονεκτήματα και τα μειονεκτήματα τους και ανέβα σε έναν Διάδρομο, ένα Ελλειπτικό ή ένα Ποδήλατο. Για απόλαυση και υγεία.\nΔΙΑΔΡΟΜΟΣ ΤΡΕΞΙΜΑΤΟΣ - ΜΑΓΝΗΤΙΚΟΣ - ΜΗΧΑΝΙΚΟΣ Ή ΗΛΕΚΤΡΙΚΟΣ ΔΙΑΔΡΟΜΟΣ ΓΥΜΝΑΣΤΙΚΗΣ\nΔΙΑΔΡΟΜΟΣ ΤΡΕΞΙΜΑΤΟΣ- Αποφασίζετε να αγοράσετε έναν , αλλά αναρωτιέστε τι είδους διάδρομο γυμναστικής πρέπει να αγοράσετε – ΜΑΓΝΗΤΙΚΟΣ (ΜΗΧΑΝΙΚΟΣ) ΔΙΑΔΡΟΜΟΣ ΤΡΕΞΙΜΑΤΟΣ ή ΗΛΕΚΤΡΙΚΟΣ ΔΙΑΔΡΟΜΟΣ ΤΡΕΞΙΜΑΤΟΣ. Το τρέξιμο είναι ένα μεγάλο πάθος και οι πιο επίμονοι δρομείς επιλέγουν κυρίως τον χειμώνα που ο καιρός δεν ευνοεί για να αγοράσουν έναν ΔΙΑΔΡΟΜΟ ΤΡΕΞΙΜΑΤΟΣ .\nΔωρεάν Live Pilates Session Κάθε Δευτέρα στις 19:00 και για όσο #μενουμεσπιτι\nΣτα πλαίσια της κοινωνικής μας ευθύνης η εταιρία μας προσφέρει Δωρεάν Live Pilates Session Κάθε Δευτέρα στις 19:00 και για όσο #μενουμεσπιτι με την Καθηγήτρια Φυσικής Αγωγής Σοφία Γκότζη και με άλλους καλεσμένους! Είναι σημαντικό να παραμείνουμε δραστήριοι αυτές τις δύσκολες μέρες που βρισκόμαστε σε καραντίνα λόγω κορονοϊού. Η άσκηση θα μας βοηθήσει όχι μόνο σωματικά αλλά πνευματικά και ψυχικά.


Lüüp (Στέλιος Ρωμαλιάδης): Πιστέψτε με, είναι πολύ πιο εύκολο να συνεννοηθείς με ξένη δισκογραφική εταιρεία (ή εταιρεία διανομής) παρά με ελληνική...\nΜε το προ τριετίας Distress Signal Code, τον βάλαμε στο ακουστικό μας σημάδι. Με το μόλις δημοσιοποιημένο Meadow Rituals, του δίνουμε τον λόγο. Ο Στέλιος Ρωμαλιάδης, ο δημιουργικός πυρήνας των Lüüp, επί του νέου τους πονήματος...\nΠρώτος δίσκος στη γαλλική Musea και τώρα δεύτερος στην αμερικάνικη Experimedia. Πλέον θεωρείτε εαυτόν (δισκογραφικό) πολίτη του κόσμου;\nΣτο μυαλό μου το σχήμα των Lüüp είναι ένα διεθνές πρότζεκτ και σαν τέτοιο δεν θα μπορούσε να απευθύνεται μόνο στην Ελλάδα. Οι ελληνικές δισκογραφικές εταιρείες είναι επικεντρωμένες σε άλλα μουσικά είδη, ενώ συγχρόνως δεν παρέχουν ουσιαστική διανομή στο εξωτερικό (διάθεση άλμπουμ σε ηλεκτρονικά δισκοπωλεία δεν θεωρείται διανομή στο εξωτερικό). Πιστέψτε με, είναι πολύ πιο εύκολο να συνεννοηθείς με ξένη δισκογραφική εταιρεία (ή εταιρεία διανομής) παρά με ελληνική!\nΑπό τα πρώτα σας βήματα, φαίνεται πως σας απασχολεί η δημιουργία στα πλαίσια ενός concept. Στο Meadow Rituals πώς μορφοποιείται αυτή σας η πρακτική; Αν δεν κάνω λάθος, σας απασχολεί η σχέση μας με τη φύση...\nΚατά τη διάρκεια της σύνθεσης του άλμπουμ, παρατήρησα ότι το κάθε κομμάτι θα μπορούσε να ειδωθεί σαν αφήγηση κάποιας ιεροτελεστίας (πραγματικής είτε φανταστικής) που να αφορά στη σχέση του ανθρώπου με τη φύση. Σαν μια εξερεύνηση αυτής της σχέσης μέσω της μουσικής. Χωρίς να θεωρώ ότι η μουσική γενικώς πρέπει να βιώνεται σαν περιγραφή για οτιδήποτε.\nΟ τόπος μας διαθέτει μια μακρά βουκολική παράδοση με πλούσιες ηχητικές απολήξεις. Φαντάζομαι πως το γεγονός σας τροφοδότησε δημιουργικά, μάλιστα συνάντησα φωτογραφία σας στην οποία ποζάρετε με γκλίτσα. Πόσο λεπτή εργασία υπήρξε η ένταξη αυτού του μουσικού κώδικα στα δικά σας μέτρα;\nΗ επιρροή της παράδοσης είναι πιστεύω εμφυτευμένη στον καθένα μας, χωρίς αναγκαστικά να ασχολούμαστε μουσικά μαζί της. Αυτή η εργασία ένταξης του μουσικού κώδικα στα δικά μας μέτρα νομίζω δεν γίνεται συνειδητά. Όλες οι επιρροές και τα ερεθίσματά μας έρχονται ασυνείδητα και φιλτραρισμένα στο έργο που δουλεύουμε.\nΑποτελεί σταθερό ζητούμενό σας ένας τέτοιος διάλογος ή απλά έτυχε αυτή τη φορά να καταπιαστείτε με το θέμα;\nΔεν αποτελεί σταθερό ζητούμενο ένας τέτοιος διάλογος. Κάθε φορά θέλω να ανακαλύπτω κάτι καινούργιο.\nΑλλά για να μην περιχαρακώνουμε τη συζήτηση, κάθε μουσικός πολιτισμός έχει επηρεαστεί απ' τη σχέση ανθρώπου και φύσης. Σας άσκησαν γοητεία συγκεκριμένα παραδείγματα;\nΗ παρατήρηση της φύσης δείχνει σημάδια κάποιου είδους γεωμετρίας, κάποιων κοινών νόμων οι οποίοι διέπουν μοτίβα, σχέδια και χαρακτηριστικά της. Αυτό μου προκαλεί έκπληξη αλλά και γοητεία.\nΣε επίπεδο συνθετικής προσέγγισης, πόσο διαφορετικός είναι αυτός ο δίσκος απ' τον προηγούμενο; Για παράδειγμα, φαίνεται ότι η επανάληψη παίζει σημαντικό ρόλο (όπως σε κάθε τελετουργία άλλωστε)...\nΘέλω να ελπίζω ότι είναι διαφορετικός δίσκος. Υπάρχει διαφορά στην ενορχήστρωση (κοιτώντας σε πιο νεοκλασική φόρμα), δεν υπάρχει προσέγγιση του υλικού με βάση τις λούπες, αν και η επανάληψη (όπου υπάρχει), όπως πολύ σωστά παρατηρήσατε, ενισχύει τη δομή της ιεροτελεστίας. Επίσης υπάρχει λιγότερη χρήση του φλάουτου σε σχέση με το πρώτο άλμπουμ, αλλά περισσότερη δουλειά στον ήχο και σε διάφορα εφέ για το φλάουτο. Το δύσκολο εγχείρημα ήταν να κρατήσουμε ένα κοινό προσανατολισμό σε 8 πολύ διαφορετικές μεταξύ τους συνθέσεις –και σε αυτό αποδείχθηκε πολυτιμότατη η βοήθεια του παραγωγού Αλέξη Μπόλπαση, με τον οποίο κάναμε το Meadow Rituals. Δουλέψαμε πολύ καιρό πάνω στο υλικό και είχαμε κοινό όραμα για τον ήχο και την προσέγγιση που θα έπρεπε να έχουμε.\nΟ αυτοσχεδιασμός έχει θέση αυτή τη φορά; Θυμάμαι πόσο δημιουργικά τον χρησιμοποιήσατε στο Distress Signal Code...\nΕίναι ακόμα μία διαφορά με το Distress Signal Code. Το Meadow Rituals περιέχει μόνο δομημένες συνθέσεις. Υπήρχαν λίγα σημεία αυτοσχεδιασμού αλλά κι αυτά τροποποιήθηκαν/μετατέθηκαν ώστε να αποτελέσουν μέρος μιας δομημένης σύνθεσης. Χωρίς φυσικά να αποκηρύσσω τον αυτοσχεδιασμό, για το δεύτερο άλμπουμ επέλεξα διαφορετική προσέγγιση.\nΠαράλληλα με το Meadow Rituals κυκλοφορεί και μια ρεμιξαρισμένη εκδοχή του. Πώς προέκυψε η ιδέα; Επιφύλασσε αισθητικές δυσκολίες η πραγματοποίηση της;\nΑυτή ήταν μια ιδέα του Jeremy Bible, ο οποίος είναι υπεύθυνος για την Experimedia, και αφορά σε δύο κομμάτια του δίσκου. Φυσικά είναι μεγάλη τιμή να κάνουν remix για το άλμπουμ τόσο σημαντικοί και θαυμάσιοι καλλιτέχνες όπως οι Aaron Martin, Jasper TX, Field Rotation, Hummingbird, offthesky, Billy Gomberg και Dictionary Of Ghosts! Στείλαμε τα κομμάτια δίνοντας απόλυτη καλλιτεχνική ελευθερία και το αποτέλεσμα πραγματικά με χαροποιεί ιδιαίτερα! Αυτό το άλμπουμ διατίθεται δωρεάν σε όποιον αποκτήσει το Meadow Rituals κατευθείαν από το site της Experimedia.\nΤο όνομα Lüüp αυτή τη φορά περικλείει τη συνεργασία σχεδόν είκοσι διαφορετικών ανθρώπων. Πόσο απαιτητικό έργο είναι η «σκηνοθεσία» τους εκ μέρους σας; Πού τελειώνει η δική τους συνεισφορά και πού ξεκινάει η δική σας;\nΗ συνεργασία με τους μουσικούς του άλμπουμ ήταν μια ιδιαίτερα όμορφη εμπειρία και τους ευχαριστώ όλους. Τρεις συνθέσεις γράφτηκαν μαζί με κάποια μέλη (“Horse Heart”, “Cream Sky”, “Spiraling”), οι υπόλοιπες είναι όλες δικές μου. Η σκηνοθεσία είναι κι αυτή μέρος της σύνθεσης. Οποιαδήποτε απόφαση πρέπει να παρθεί είναι απόφαση σύνθεσης, είτε πρόκειται για θέματα ήχου, είτε για θέματα δομής.\nΟπότε φτάνω να ρωτήσω για τις πρακτικές δυσκολίες που ενέχει η ζωντανή παρουσίαση του υλικού σας. Υπάρχουν εμφανίσεις εν όψει;\nΈχουν γίνει συζητήσεις σε διάφορες χρονικές περιόδους για την πραγματοποίηση ενός live στην Ελλάδα, αλλά είναι δύσκολο εγχείρημα οργανωτικώς και οικονομικώς –διότι θα πρέπει να συμμετάσχουν και κάποια μέλη από το εξωτερικό. Υπάρχουν πάντως σκέψεις να γίνει παρουσίαση του υλικού με κουαρτέτο εγχόρδων και κάποια πολύ βασικά μέλη.


Δίδυμη επέλαση προς το NBA! - Age Of Basketball\nHome / NCAA / Δίδυμη επέλαση προς το NBA!\n5 June 2011\tNCAA Leave a comment\nΟ Μαρκίφ και ο Μάρκους Μόρις είναι μια ιδιάζουσα περίπτωση στα φετινά ντραφτ του NBA. Οι δυο παίκτες του κολεγίου του Κάνσας έχουν δηλώσει συμμετοχή στο ντραφτ και είναι πολύ πιθανό αμφότεροι να επιλεγούν στο πρώτο μισό του πρώτου γύρου. Ο Μάρκους θεωρείται λίγο καλύτερος αυτή τη στιγμή, οπότε το πιθανότερο είναι να επιλεγεί πάνω από τον Μαρκίφ. Αλλά ένα είναι σίγουρο: αν δεν το θέλουν οι ίδιοι οι αδερφοί Μόρις κανείς δεν θα τους ξεχωρίσει τη βραδιά των ντραφτ… ή και μετά!\nΔίδυμοι, γεννημένοι στις 2 Σεπτεμβρίου του 1989, ως τώρα στη ζωή τους κάνουν τα πάντα μαζί. Παίζουν ουσιαστικά στην ίδια θέση, είναι αμφότεροι πάουερ φόργουορντ, που μπορούν να παίζουν και ως σμολ φόργουορντ, κάτι που έκαναν εναλλάξ στο κολέγιο. Έχουν διαφορά… 2 πόντους και 4 κιλά, ενώ και οι ίδιοι γουστάρουν να συντηρούν το θέμα με την απόλυτη ομοιότητά τους.\n«Όταν είμαστε μαζί, είναι σαν να είμαστε ένα άτομο», λέει ο Μάρκους (ο πιο… κοντός από τους δύο). Σε κάποιες φωτογραφίες θα είδατε ότι ο ένας έχει ελαφρώς περισσότερο μούσι, οπότε θα ήταν και σχετικά εύκολο να τους ξεχωρίσει κάποιος. Αυτό… τελείωσε. Ο Μάρκους αποφάσισε να αφήσει και αυτός μούσι ίδιο με του αδερφού του για να μην τους ξεχωρίζουν. Όπως λέει, όλα αυτά είναι μέρος της στενής σχέσης που έχουν, της ιδιαίτερης σύνδεσης που νιώθουν, αλλά «έχει και… πλάκα»!\nΟι δύο αδερφοί έχουν ακριβώς τα ίδια 14 τατουάζ στο σώμα τους και αν τύχει να παίξουν στην ίδια ομάδα είναι βέβαιο ότι ούτε ο προπονητής τους θα τους ξεχωρίσει ποτέ. Βέβαια, να επιλεγούν στην ίδια ομάδα ή να μετεγγραφεί ο ένας στην ομάδα του άλλου φέτος το καλοκαίρι είναι απίθανο, αλλά και οι δύο ελπίζουν. «Θέλουμε πολύ να παίξουμε στην ίδια ομάδα. Παίζουμε μαζί από… πάντα. Αλλά σίγουρα μπορεί ο καθένας να τα καταφέρει μόνος του. Αν χωριστούμε θα είναι κάτι εντελώς καινούργιο και για τους δυο μας», λέει ο Μαρκίφ.\nΩς τώρα, πάντως, τα δύο αδέρφια έχουν εκμεταλλευτεί πολλάκις την ομοιότητά τους. Ο Μάρκους έχει δώσει τεστ αγγλικών στη θέση του Μαρκίφ, ενώ ο αδερφός του έχει γράψει μαθηματικά για τον Μάρκους.\n«Είναι ο καλύτερός μου φίλος, μας αρέσει που είμαστε δίδυμοι. Δεν θέλουμε να μοιάζουμε διαφορετικοί. Θέλουμε να είμαστε ίδιοι. Γι’ αυτό έχουμε τα ίδια τατουάζ, κόβουμε το ίδιο τα μαλλιά μας, τρώμε το ίδιο φαγητό. Απλώς συμβαίνει. Δεν ξέρω γιατί νιώθουμε αυτή την ανάγκη».\nΟ ατζέντης τους τους πίεσε να μην κάνουν μαζί δοκιμαστικά για τις ομάδες του NBA. «Πρέπει να σας δουν διαφορετικά, να σας δουν ως αυτό που είστε ο καθένας ως παίκτης και όχι να προσπαθούν να καταλάβουν αν τα βλέπουν διπλά ή ποιος είναι ποιος». Ό,τι κι αν λέει ο Τόνι Ντατ, όσο λίγες κι αν είναι οι πιθανότητες να παίζουν μαζί του χρόνου, ένα είναι σίγουρο. Τα δυο αδέρφια θα έδιναν τα πάντα για να παίζουν μαζί στους Σίξερς του χρόνου, στην πόλη όπου γεννήθηκαν.


Ο Χάμιλτον έτρεχε με περισσότερα από 200 χιλιόμετρα και με τρία ελαστικά (video) - pressaris.gr\nΟ Χάμιλτον έτρεχε με περισσότερα από 200 χιλιόμετρα και με τρία ελαστικά (video)\nΗ Formula 1 παρουσίασε το αναλυτικό γράφημα του τελευταίου γύρου του Λιούις Χάμιλτον με τον Βρετανό να ξεπερνά τα 200 χιλιόμετρα παρά το γεγονός ότι οδηγούσε με τρία ελαστικά.\nH F1 ετοίμασε ένα γράφημα για να τονίσει τις δυσκολίες που αντιμετώπισε ο Βρετανός για να φτάσει στη γραμμή τερματισμού.\nΌπως θα δείτε συγκρίνει τις ταχύτητες που έπιανε ο Χάμιλτον στα ίδια σημεία της πίστας στον πρότελευταίο και στον τελευταίο γύρο. Μάλιστα, τονίζεται και το σημείο όπου έσκασε το μπροστά αριστερό ελαστικό του Βρετανού.\nΤο εντυπωσιακό είναι πως ο Παγκόσμιος πρωταθλητής ακόμα και με τρία ελαστικά οδηγούσε με πάνω από 200 χιλιόμετρα όπου του το επέτρεπαν οι συνθήκες, ενώ στις αριστερές στροφές κατέβαζε όσο το δυνατόν περισσότερο την ταχύτητά του.\nΕίναι χαρακτηριστικό πως ο Χάμιλτον ολοκλήρωσε τον 51ο γύρο σε 1:32.1, ενώ ο τελευταίος του ήταν σε 1:55.484′. Αξίζει να σημειώσουμε ότι και ο 51ος γύρος ήταν πιο αργός σε σχέση με τους μέσους χρόνους του Βρετανού διότι η Mercedes τον είχε ενημερώσει για το πρόβλημα του Bottas.\nΘυμηθείτε τον τελευταίο γύρο του Λιούις Χάμιλτον.\nΠήρε την pole position, αλλά ξεκινάει 11ος στην Τουρκία ο Χάμιλτον\nΚολοσσός: Αναλαμβάνει ο Καντζούρης αντί του Λυκογιάννη


SOS για τα ετοιμόρροπα στο Ηράκλειο - Ορατός ο κίνδυνος ατυχημάτων - Ηράκλειο - Νέα Κρήτη\nΤώρα διαβάζετε: SOS για τα ετοιμόρροπα στο Ηράκλειο - Ορατός ο κίνδυνος ατυχημάτων\n733 κτίσματα με προβλήματα ετοιμορροπίας σε δημόσιο χώρο!\nΤεράστιο κυκλοφοριακό πρόβλημα στην ευρύτερη περιοχή\nΩρολογιακή βόμβα αποτελούν στο Ηράκλειο τα εγκαταλειμμένα κτίρια, τα οποία χαρακτηρίζονται επικίνδυνα λόγω των προβλημάτων ετοιμορροπίας που παρουσιάζουν εδώ και αρκετά χρόνια.\nΩστόσο, ακόμα πιο ανησυχητικό είναι το γεγονός ότι πολίτες, πεζοί και οδηγοί , δεν αντιλαμβάνονται τους κινδύνους που ελλοχεύουν στα επίμαχα σημεία καθώς όπως κατέγραψε ο τηλεοπτικός φακός της ΚΡΗΤΗ TV, έχουν εξαφανιστεί, άγνωστο πως, τμήματα περιφράξεων σε εγκαταλειμμένα κτίρια, όπως στην οδό Σμύρνης και Αγίου Μηνά .\nΚαι ενώ συμβαίνουν όλα αυτά, εξώδικο προς τον Δήμο Ηρακλείου απέστειλε το Αστικό ΚΤΕΛ Ηρακλείου λόγω των μεγάλων κυκλοφοριακών προβλημάτων που έχουν δημιουργηθεί, μετά το κλείσιμο οδικού τμήματος επί της οδού Αγίου Μηνά. Αν σε έναν μήνα, δεν έχει δρομολογηθεί λύση, τότε το Αστικό ΚΤΕΛ θα απαντήσει με μηνύσεις προς όλες τις αρμόδιες υπηρεσίες.\nΆκρως ανησυχητικές εικόνες κατέγραψε ο τηλεοπτικός φακός σε κεντρικά σημεία του Ηρακλείου, πέριξ εγκαταλελειμμένων κτιρίων τα οποία αποτελούν ….ωρολογιακές βόμβες, λόγω των κινδύνων που ελλοχεύουν για την ασφάλεια των πολιτών.\nΧαρακτηριστικές είναι οι εικόνες στο εγκαταλειμμένο κτίριο επί της οδού Σμύρνης και Γιαννιτσών. Άγνωστοι αφαίρεσαν τμήμα της περίφραξης.\nΟρατός είναι ο κίνδυνος ατυχήματος και στο κτίριο επί της οδού Αγίου Μηνά, όπου και εκεί αφαιρέθηκε τμήμα της περίφραξης, με τον αντιδήμαρχο Πολεοδομίας να στέλνει το δικό του μήνυμα.\nΤην ίδια ώρα, το Αστικό ΚΤΕΛ απέστειλε εξώδικο προς τον Δήμο Ηρακλείου, καθώς το κλείσιμο εδώ και 3 μήνες τμήματος της ανόδου της οδού Αγίου Μηνά με κατεύθυνση προς Πλατεία Κορνάρου, δημιουργεί τεράστια κυκλοφοριακά προβλήματα στην ευρύτερη περιοχή.\nΓια το ζήτημα, ο Γιώργος Καραντινός τονίζει την ανάγκη κατεδάφισης του ορόφου του κτίσματος το οποίο εμφανίζει προβλήματα στατικότητας, σημειώνοντας ότι εκκρεμεί το τελικό πόρισμα της αρμόδιας Επιτροπής Νεωτέρων Μνημείων η οποία προχώρησε πριν λίγες μέρες σε αυτοψία, ωστόσο την τελική απόφαση για την τύχη του ορόφου θα λάβει ο αρμόδιος υπουργός.\nΣε περίπτωση δεν δοθεί λύση σε χρονικό διάστημα ενός μήνα σε σχέση με την τύχη του ορόφου του κτιρίου, ώστε να δοθεί και πάλι σε κυκλοφορία το επίμαχο τμήμα, το Αστικό ΚΤΕΛ προειδοποιεί με μηνύσεις προς όλες τις εμπλεκόμενες υπηρεσίες.\nΑξίζει να σημειωθεί ότι 733 είναι τα κτίσματα που παρουσιάζουν προβλήματα ετοιμορροπίας σε δημόσιο χώρο, στον ιστό της παλιάς πόλης, εκ των οποίων τα 243 χρήζουν άμεσων παρεμβάσεων, σύμφωνα με την καταγραφή που είχε κάνει το Τεχνικό Επιμελητήριο Ανατολικής Κρήτης.


BROCHIER Υφάσματα Επίπλων | CRIPE S.A.\nΗ Brochier συνδυάζει τη σύγχρονη τεχνολογία με μία πλούσια εμπειρία δεκαετιών που ανοίγει νέους σχεδιαστικούς δρόμους στα σταμπτωτά και υφαντά υφάσματα επίπλωσης\nBROCHIER Υφάσματα Επίπλωσης, Υφάσμα Επίπλωσης, Υφάσματα, Ταπετσαρίες Επίπλων\nΗ Brochier, που ιδρύθηκε τον περασμένο αιώνα στη Lyon της Γαλλίας έχει κάνει αισθητή την παρουσία της σε όλο τον κόσμο. Σήμερα, ενταγμένη στους κόλπους του ομίλου Ratti συνδυάζει τη σύγχρονη τεχνολογία με μία πλούσια εμπειρία δεκαετιών που ανοίγει νέους σχεδιαστικούς δρόμους στα σταμπτωτά και υφαντά υφάσματα επίπλωσης.\nΟι καλλιτεχνικές δημιουργίες της Brochier ξεχωρίζουν για το στυλ και την αισθητική τους.\nHERITAGE 2.0 2022 – Συλλογή Υφασμάτων\nΔεύτερη κυκλοφορία της συλλογής Heritage, σχεδιασμένη το 2021.\nΤα υφάσματα Heritage 2.0 ολοκληρώνουν και εμπλουτίζουν μια συλλογή που αντιπροσωπεύει την αριστεία της υψηλής τεχνολογίας κλωστοϋφαντουργίας Clerici Tessuto.\nΣε αυτή τη δεύτερη κυκλοφορία βρίσκουμε δύο πολύτιμα βελούδα φτιαγμένα με την αρχαία τεχνική cut voided. Το ένα είναι εμπνευσμένο από τον κόσμο των ταρτάν και το άλλο είναι ένα μουαρέ.\nΠαρουσιάζουμε επίσης ένα καινοτόμο μετάξι επιβραδυντικό φωτιάς: ένα ύφασμα με κλασικό σχέδιο φτιαγμένο με μεταξωτό στημόνι, αλλά με χαρακτηριστικά και επιδόσεις που το καθιστούν κατάλληλο για τoυς χώρους του contract και των ξενοδοχείων.\nΜια άλλη νέα είσοδος σε αυτή τη δεύτερη κυκλοφορία είναι ένα πολυεστερικό ύφασμα που χαρακτηρίζεται από εξαιρετική απόδοση, αλλά με εμφάνιση δέρματος. Είναι κατάλληλο για διακόσμηση και επένδυση, με πολύ δυνατό και εντυπωσιακό σχέδιο, που αντιπροσωπεύει τέλεια το πνεύμα της BROCHIER.\nΤα Υφάσματα της Συλλογής Heritage 2.0 – The Heritage Fabrics\nHERITAGE 2021 – Συλλογή Υφασμάτων\nΜια signature συλλογή που εστιάζει σε πολυτελή και εκλεπτυσμένα ζακάρ.\nΗ συλλογή BROCHIER Heritage αποτίει φόρο τιμής στα κλασικά και εμβληματικά σχέδια του οίκου, προτείνοντάς τα σε μοντέρνο στιλ και σε υψηλής ποιότητας εκδόσεις ζακάρ.\nΜια signature συλλογή που αντιπροσωπεύει την αριστεία της υψηλής ποιότητας κλωστοϋφαντουργίας Clerici Tessuto. Όλα τα σχέδια έχουν δημιουργηθεί εντός του οίκου από τους σχεδιαστές του.\nΗ επιλογή του ονόματος Heritage προορίζεται να υπογραμμίσει τη σημασία του να είσαι μέλος μιας ομάδας κλωστοϋφαντουργικών προϊόντων με μια αιώνια βιομηχανική εμπειρία και παράδοση στη χειροτεχνία.\nΗ συλλογή Heritage χωρίζεται σε δύο φάσεις λανσαρίσματος, μιας προεπισκόπησης τον Ιούνιο με δέκα υφάσματα και μια δεύτερη κυκλοφορία τον Ιανουάριο του 2022.\nΤα Υφάσματα της Συλλογής Heritage – The Heritage Fabrics\nCUBICA 2020 – Συλλογή Υφασμάτων\nΜια συλλογή όπου τα χρώματα και τα γεωμετρικά σχήματα παίζουν πρωταγωνιστικό ρόλο, όπου εναλλάσσονται με εκλεπτισμένα σχέδια ιαπωνικής έμπνευσης.\nΜε κομψότητα και φαντασία, η συλλογή BROCHIER 2020 “παίζει” με δύο κόσμους που συντονίζονται χάρη στις εκλεπτυσμένες αναφορές του χρώματος: ο κόσμος των αφηρημένων γεωμετριών, εμπνευσμένος από τον κυβισμό και ο κόσμος της Άπω Ανατολής, με τα στυλιζαρισμένα σημάδια και τοπία.\nMAESTRA 2019 – Συλλογή Υφασμάτων\nΜια κομψή και ευέλικτη συλλογή που περιλαμβάνει μοναδικής πολυτέλειας ζακάρ, αποκλειστικές εκτυπώσεις και πολύτιμα βελούδινα.\nΗ συλλογή 2019 συνδυάζει την κληρονομιά και την καινοτομία, με το ξεχωριστό στυλ του οίκου BROCHIER, προσφέροντας εξαιρετικά υφάσματα που συνδυάζουν την ομορφιά και την πολυτέλεια με την άνεση και τις υψηλές τεχνικές επιδόσεις.\nΚαι φέτος τα βελούδα είναι οι πρωταγωνιστές της συλλογής, με επιλογές που ξεκινούν από βελούδινα μεταξωτά υφάσματα, που υφαίνονται σε αργαλειούς με τυπωμένες πέτρες ή ένθετα μοτίβο καλαθιών.\nΜεταξύ των ζακάρ υφασμάτων, φέτος υπάρχει ένα μαύρο και άσπρο βαμβακερό πλεκτό με μοτίβο micro-tricot-effect τέλειο για ταπετσαρία.\nFUTURA 2018 – Συλλογή Υφασμάτων\nΗ συλλογή υφασμάτων διακόσμησης σπιτιού FUTURA εκφράζει την υπεροχή της Ιταλικής υφαντουργίας πολυτελείας, συνδυάζοντας τον χαρακτήρα και την τεχνογνωσία της Clerici Tessuto με την έρευνα και τον πειραματισμό πάνω σε νέα νήματα, νέες τεχνικές παραγωγής και νέα μοτίβα. Το αποτέλεσμα είναι μια αντιπροσωπευτική συλλογή, κομψή, εκλεπτυσμένη και ευέλικτη, που παρουσιάζει πολυτελή ζακάρ υφασμένα με διάφορους τύπους στημονιών: από το πολύτιμο μετάξι και το μαλλί ως το υψηλής απόδοσης νάιλον. Φίνα βελούδα φτιαγμένα σε παλιούς λαϊκούς αργαλειούς με πολύχρωμα στημόνια . Αποκλειστικά prints που αναπαράγουν όμορφα σχέδια, ζωγραφισμένα στο χέρι από τη σχεδιαστική μας ομάδα.\nΧάρη στα συνταιριασμένα μοτίβα και χρώματα, με το κερασί, το πράσινο του παγωνιού, το γκρι-μπλε και το κίτρινο-μουσταρδί να κυριαρχούν, τα υφάσματα της συλλογής Futura συνδυάζονται τέλεια μεταξύ τους, προσφέροντας σοφιστικέ επιλογές που προσδίδουν διαχρονική κομψότητα σε κάθε εσωτερικό χώρο: από τον κλασσικό ως τον σύγχρονο. Ένα σημαντικό μέρος της συλλογής είναι αφιερωμένο στα υφάσματα εξωτερικών χώρων. Γεωμετρικά μοτίβα και θαλασσινά θέματα συνδυάζονται με ανάγλυφα μονόχρωμα που διατίθενται σε μια μεγάλη γκάμα ευέλικτων αποχρώσεων.\nΧάρη στην απαλότητά τους και την ανθεκτικότητά τους στο φως και όλες τις καιρικές συνθήκες, τα εμπνευσμένα μας υφάσματα εξωτερικών χώρων, εισάγουν ιδανικά τη γοητεία και την κομψότητα σε κήπους , καταστρώματα και πισίνες όπως επίσης σε αίθρια και βεράντες, μετατρέποντας τον εξωτερικό χώρο σε φυσική προέκταση της διακόσμησης του σπιτιού σας.\nΟΙ ΣΥΛΛΟΓΈΣ ΤΗΣ BROCHIER\nSOLIDA – Συλλογή Υφασμάτων\nΗ BROCHIER παρουσιάζει τη SOLIDA. Η συλλογή πήρε το όνομά της από τις στιβαρές ματιέρες των συνδυασμών που παρουσιάζει, δημιουργώντας ένα ταξίδι συγκινήσεων μέσα από τέσσερις μικρούς κόσμους σχεδίων. Το CLASSIC είναι μια ομάδα μοτίβων, με σταμπωτές και ζακάρ υφές , χαρακτηριστικές του κόσμου της κλασικής εσωτερικής διακόσμησης: κορδέλες, μικρά γεωμετρικά μοτίβα και μείξεις μονόχρωμων υφασμάτων.\nΤο COUNTRY CHIC, ορίζεται έτσι, από τη ματιέρα του φόντου, συνδυασμένη με τη φινέτσα των μοτίβων. Στο TROPICAL, ο διαχρονικός κόσμος των τροπικών προσφέρεται σε μια ανυπέρβλητη ποιότητα . Σταμπωτά και ζακάρ συμβιώνουν αρμονικά χάρη στις δύο πολύ ξεχωριστές τεχνικές ύφανσης.\nΤο FLOWER POP, συμπεριλαμβάνει δύο συγγενικά προϊόντα που τα ενώνουν ισχυρές χρωματικές αναφορές και έντονη γοητεία. Συμβαδίζοντας με τα ισχυρά trends που αναδεικνύονται σε άλλους χώρους, από τη μόδα ως την τεχνολογία και τις διάφορες μορφές τέχνης, κάποια από τα κομμάτια της νέας συλλογής εμπνέονται από τις ματιέρες των μονόχρωμων και αποκτούν τρισδιάστατα σοφιστικέ εφέ.\nΗ Regina συνεχίζει τη στυλιστική τάση που σκιαγραφήθηκε από την BROCHIER τα τελευταία χρόνια, ολοένα και πιο αναγνωρίσιμη σαν editor πολυτελών υφασμάτων. Νέα μοτίβα προτείνονται τόσο σε σταμπωτά όσο και σε ζακάρ, φτιαγμένα με τέτοια επιδεξιότητα ώστε να μην ξεχωρίζουν το ένα από το άλλο.


Ημερίδα για τη δια βίου μάθηση των ΑμΕΑ στην Αλεξάνδρεια – Περισκόπηση\nΗμερίδα για τη δια βίου μάθηση των ΑμΕΑ στην Αλεξάνδρεια\nΗμερίδα με αναφορά στην εκπαιδευτική δράση «Πρόγραμμα ΔΒΜ Ατόμων με Βαριές Αναπηρίες και Πολλαπλές Ανάγκες Εξάρτησης σε Κοινωνικές Δεξιότητες» πραγματοποιήθηκε το απόγευμα της Τετάρτης 3 Ιουνίου στην αίθουσα συνεδριάσεων του Δημοτικού Συμβουλίου Αλεξάνδρειας.\nΣτην ημερίδα παραβρέθηκαν και μίλησαν τόσο ο αντιπεριφερειάρχης Ημαθίας Κώστας Καλαϊτζίδης, όσο και ο πρόεδρος του Δημοτικού Συμβουλίου Αλεξάνδρειας Νίκος Μπρουσκέλης, ο Πρόεδρος του Φιλανθρωπικού μη Κερδοσκοπικού Συλλόγου Γονέων και Κηδεμόνων ΑμεΑ Ν. Ημαθίας Νικ. Εμμανουήλ, ο Πρόεδρος της Περιφερειακής Ομοσπονδίας Ατόμων με Αναπηρία Κεντρικής Μακεδονίας Κεσόγλου Χρήστος.\nΑναμνηστικές – τιμητικές πλακέτες παρέλαβαν οι Ιωαν. Βαρδακαστάνης και Νικ. Εμμανουήλ.\nΣε μια σειρά θεμάτων αναφέρθηκαν στις εισηγήσεις τους ο πρόεδρος της Εθνικής Συνομοσπονδίας Ατόμων με Αναπηρία (Ε.Σ.Α.μεΑ.) Ιωαν. Βαρδακαστάνης, η Υπεύθυνη Διεθνών Σχέσεων της Εκτελεστικής Γραμματείας Ε.Σ.Α.μεΑ Φωτεινή Ζαφειροπούλου, το επιστημονικό στέλεχος Ε.Σ.Α.μεΑ Ανθή Χατζηπέτρου και οι Γλυκερία Εμμανουήλ και Μαρία Κοντονή.\n← Ενημερωτική εκδήλωση – παρουσίαση ιστοχώρου στο Δημαρχείο Αλεξάνδρειας → Γιατρός του ΕΣΥ παραπέμπεται σε δίκη για παράνομη συνταγογράφηση


EL - Αναβαθμίζεται ο ρόλος της Κρήτης - Νέα βάση σχεδιάζει το Πεντάγωνο στο νησί!\nΑναβαθμίζεται ο ρόλος της Κρήτης – Νέα βάση σχεδιάζει το Πεντάγωνο στο νησί!\nΣυνεχίζεται η στρατιωτικοποίηση της Κρήτης - Τί μελετά το επιτελείο του Πενταγώνου, εν μέσω των τουρκικών προκλήσεων\nΤην δημιουργία Βάσης Ελικοπτέρων της Αεροπορίας Στρατού στην Κρήτη, που θα διαθέτει και εγκαταστάσεις συντήρησης – και θα προστεθεί στις Βάσεις των Μεγάρων, του Στεφανοβικείου και της Αλεξάνδρειας, μελετούν οι επιτελείς του “Πενταγώνου”, με στόχο την αναβάθμιση των επιχειρησιακών δυνατοτήτων των Ενόπλων Δυνάμεων, μετά την ολοένα και κλιμακούμενη τουρκική προκλητικότητα.\nΣύμφωνα με δημοσίευμα των ΝΕΩΝ, το σχέδιο για μόνιμη στάθμευση ελικοπτέρων στην Κρήτη δεν είναι ξεκομμένο, αλλά εντάσσεται σε ένα γενικότερο σχεδιασμό. Η στρατιωτική ηγεσία θέλει να ενισχύσει κι άλλο την Κρήτη – που έτσι κι αλλιώς είναι “αστακός” από πλευράς αμυντικής θωράκισης – καθώς θεωρεί ότι λόγω των στρατιωτικών και γεωπολιτικών εξελίξεων και των τουρκικών προκλήσεων στην περιοχή, είναι απαραίτητο να αξιοποιηθεί περισσότερο ο κομβικός της ρόλος.\nΑκριβώς γι’ αυτό το λόγο, όπως αναφέρει το δημοσίευμα, εν μέσω της καλοκαιρινής ελληνοτουρκικής κρίσης, φτιάχτηκε σε χρόνο ρεκόρ στρατιωτικό φυλάκιο στη Γαύδο, ενώ προ ημερών ανακοινώθηκε και επισήμως ότι δρομολογείται η δημιουργία μεγάλου ναύσταθμου στη Σούδα, στα πρότυπα της Σαλαμίνας.\nΔεν είναι τυχαίο ότι πριν λίγες ημέρες, σε ομιλία του σε συνέδριο, ο αρχηγός ΓΕΕΘΑ, στρατηγός Κωνσταντίνος Φλώρος έκανε ιδιαίτερη μνεία στο ρόλο της Κρήτης και της μετατροπής της σε “φρούριο” για την προβολή ισχύος από και προς τη θάλασσα στην Κεντρική και Ανατολική Μεσόγειο.\nΤην Πέμπτη εξάλλου, περιοδεία σε Μονάδες του Στρατού Ξηράς στην Κρήτη πραγματοποίησε ο αρχηγός ΓΕΣ, αντιστράτηγος Χαράλαμπος Λαλούσης, καθώς το επιτελείο δίνει πάντα βάρος στην στρατηγική και επιχειρησιακή αξία του νησιού.\nΓια την Βάση Ελικοπτέρων\nΕιδικότερα για την λειτουργία της Βάσης Ελικοπτέρων στην Κρήτη, το ΓΕΣ – σύμφωνα με το δημοσίευμα των ΝΕΩΝ – ενδιαφέρεται να προχωρήσει και να υλοποιηθεί. Και γι’ αυτό επανέρχεται στο προσκήνιο την ιδέα που είχε διατυπωθεί και από προηγουμενες στρατιωτικές ηγεσίες. Ανώτατες στρατιωτικές πηγές αναφέρουν ότι η υλοποίηση δεν είναι ιδιαίτερα δύσκολη. “Τα ελικόπτερα ούτως ή άλλως μπορούν να πάνε παντού. Και η Κρήτη έχει πολλά αεροδρόμια” . Όμως, προσθέτουν, βασική προϋπόθεση μιας βάσης “είναι να υπάρχει και σταθμός συντήρησης”.\nΗ χρησιμότητα των ελικοπτέρων είναι αναμφισβήτητη, αφού στην Κρήτη υπάρχουν αερομεταφερόμενα τάγματα και μονάδες αλεξιπτωτιστών. Μια βάση θα προσδώσει ταχύτητα σε επιχειρήσεις. Ως λύση παλαιότερα είχε προταθεί το σημερινό πολιτικό αεροδρόμιο στο Ηράκλειο, με αφορμή και την δημιουργία του νέου στο Καστέλι.\nΠαράλληλα με τα παραπάνω, οι επιτελείς όλες τις δυνατότητες καλύτερου ελέγχου της περιοχής με προηγμένα ηλεκτρονικά μέσα. Γι΄ αυτό το λόγο υπάρχει σχεδιασμός για εγκατάσταση υπερσύγχρονου ραντάρ την ανατολική Κρήτη.\nPrevΠροηγούμενο ΆρθροΠροσλαμβάνονται άμεσα τριακόσιοι μόνιμοι γιατροί στις ΜΕΘ των Νοσοκομείων\nΕπόμενο ΆρθροΤί ισχύει εν μέσω lockdown για όσα ζευγάρια δεν συγκατοικούν – Διευκρινήσεις ΣταμπουλίδηNext


EastMed: ένα φιλόδοξο έργο προχωράει | Η ΚΑΘΗΜΕΡΙΝΗ\nEastMed: ένα φιλόδοξο έργο προχωράει\n15 Μαΐου, 2020 15.05.2020 • 21:01\nΤην περασμένη Πέμπτη, η Βουλή υπερψήφισε, με μεγάλη πλειοψηφία, τη διακρατική συμφωνία για την κατασκευή του αγωγού φυσικού αερίου EastMed. Είναι σημαντικό ότι υπέρ ψήφισε, εκτός από την κυβερνητική πλειοψηφία, και η αξιωματική αντιπολίτευση του ΣΥΡΙΖΑ. Αλλωστε, ο ίδιος ο σχεδιασμός του έργου είναι προϊόν μιας διακομματικής και διαχρονικής συνεννόησης που ξεκίνησε το 2011.\nΟ EastMed είναι ένα φιλόδοξο έργο που θα μεταφέρει, σε πρώτη φάση, 10 δισ. κυβικά μέτρα φυσικό αέριο τον χρόνο, από τα υποθαλάσσια κοιτάσματα του Ισραήλ στην Ιταλία μέσω της Κύπρου και της Ελλάδας. Η συνολική κατανάλωση στην Ελλάδα σήμερα είναι 4-5 δισ. κ.μ. Με συνολικό κόστος 6 δισ. δολ., το έργο έχει πιστοποιηθεί ως τεχνικά δυνατό και οικονομικά βιώσιμο και θα χρηματοδοτηθεί από ιδιωτικά κεφάλαια. Αλλωστε, η τελική μελέτη του έργου χρηματοδοτείται από την Ευρωπαϊκή Ενωση, που το έχει εντάξει, από καιρό, στον ενεργειακό σχεδιασμό της. Η διακρατική συμφωνία ανοίγει τον δρόμο για την τελική απόφαση των επενδυτών το 2021, την έναρξη των εργασιών το 2022 και την ολοκλήρωση του έργου το 2025.\nΗ ζήτηση για αέριο στην Ευρώπη, σε αντίθεση ίσως με το πετρέλαιο, θα συνεχίσει να αυξάνεται νομοτελειακά, εξαιτίας της αύξησης της συμμετοχής του στην ηλεκτροπαραγωγή, με την απόσυρση του ρυπογόνου άνθρακα και τη μείωση της συμμετοχής της πυρηνικής ενέργειας, καθώς η Γερμανία κλείνει τα πυρηνικά της εργοστάσια και ελάχιστες είναι οι προγραμματισμένες επενδύσεις στον τομέα αυτό στην υπόλοιπη Ευρώπη.\nΑλλωστε, παρά τη μεγάλη και ευπρόσδεκτη άνοδο των εναλλακτικών μορφών ενέργειας, αυτές, από μόνες τους, δεν μπορούν να καλύψουν τη ζήτηση, ιδίως τις ώρες αιχμής. Ως το λιγότερο ρυπογόνο από τα ορυκτά καύσιμα, η Ε.Ε. έχει επιλέξει το φυσικό αέριο ως το βασικό καύσιμο για την ενεργειακή μετάβαση της Ευρώπης μέχρι το 2050, στο πλαίσιο της περιβαλλοντικά πολύ φιλόδοξης πράσινης συμφωνίας που προωθεί.\nΗ ίδια η Ε.Ε. ενδιαφέρεται να ενισχύσει την ενεργειακή της ασφάλεια, πολλαπλασιάζοντας τις επιλογές της, ώστε να μειώσει την τρέχουσα εξάρτησή της από τη Ρωσία. Η επιλογή αυτή, που υποστηρίζεται από τις ΗΠΑ, είναι τόσο οικονομική όσο και γεωπολιτική, καθώς η ενέργεια είναι ένα κατεξοχήν στρατηγικής σημασίας αγαθό. Ο EastMed εντάσσεται στον ευρύτερο αυτό σχεδιασμό και παραμένει η καλύτερη εναλλακτική σε σχέση με τη μεταφορά μέσω της ακριβής υγροποίησης ή με αγωγό μέσω Τουρκίας. Ενας αγωγός μέσω Τουρκίας δεν θα ήταν φθηνότερος από τον EastMed, μιας και το χερσαίο δίκτυο της Τουρκίας είναι σήμερα κορεσμένο και χρήζει μιας κοστοβόρου επέκτασης αν είναι να δεχθεί πρόσθετες ποσότητες. Επιπλέον, ο «πολιτικός κίνδυνος» της Τουρκίας διαρκώς αυξάνεται τα τελευταία χρόνια, εξαιτίας των επιλογών του Ταγίπ Ερντογάν. Τέλος, ούτε εμείς, ούτε το Ισραήλ, ούτε η Ευρώπη θέλουν την Τουρκία να ελέγχει πλήρως την εναλλακτική στη Ρωσία δίοδο.\nΗ χώρα μας συνεχίζει να πληρώνει το φυσικό αέριο ακριβότερα από άλλες χώρες, παρά τη σημαντική μείωση της τιμής που είχε πετύχει η κυβέρνηση Σαμαρά. Σήμερα, η Ελλάδα προμηθεύεται αέριο με τρεις τρόπους: μέσω του αγωγού από τη Ρωσία που καταλήγει στο Σιδηρόκαστρο, μέσω του αγωγού από το Αζερμπαϊτζάν στους Κήπους και μέσω του σταθμού επαναεροποίησης της Ρεβυθούσας. Η προσθήκη μιας τέταρτης διόδου αυξάνει τις επιλογές μας και ρίχνει τις τιμές προς όφελος της εθνικής παραγωγής και του Ελληνα καταναλωτή.\nΟ EastMed είναι το πιο χειροπιαστό στοιχείο της ολοένα και πιο στενής σχέσης της Ελλάδας με το Ισραήλ. Παραμένοντας ανοικτός στη συμμετοχή της Αιγύπτου και άλλων αραβικών χωρών από τη μια και της Ιταλίας από την άλλη, φιλοδοξεί να σφυρηλατήσει, με την υποστήριξη της Ε.Ε. και των ΗΠΑ, μια ενεργειακή αλλά και ευρύτερη συνεργασία στην Ανατολική Μεσόγειο, προς όφελος της ειρήνης και της σταθερότητας στην περιοχή. Αν και ο EastMed δεν στρέφεται εναντίον κανενός, η κατασκευή του στέλνει ξεκάθαρο μήνυμα εναντίον κάθε αμφισβητία της νομιμότητας.\nΤην ώρα που η Τουρκία παρανομεί και προκαλεί με τους τυχοδιωκτισμούς της «γαλάζιας πατρίδας», η Ελλάδα σφυρηλατεί συμμαχίες και στοιχίζει τα ευρύτερα ευρωπαϊκά και δυτικά συμφέροντα στα δικά της. Είναι, κρίμα, που η απόφαση της Βουλής δεν ήταν ομόφωνη. Για μία ακόμα φορά, οι εγχώριοι αρνητές του EastMed διατύπωσαν τις επικίνδυνες γεωστρατηγικές και περιβαλλοντικές αφέλειές τους που δεν εδράζονται σε καμία ρεαλιστική ανάγνωση της πραγματικότητας αλλά μόνο στις ιδεοληψίες τους, εξυπηρετώντας άλλοτε ευθέως και άλλοτε εκ του αποτελέσματος τα συμφέροντα ξένων.\nΤην περασμένη Πέμπτη η ελληνική Βουλή πήρε μια απόφαση, προς όφελος του ελληνικού και του ευρωπαϊκού συμφέροντος. Η υλοποίησή της δεν θα είναι μια απλή υπόθεση. Κάθε έργο αυτού του μεγέθους συναντά δυσκολίες. Ομως, το πρώτο βήμα έγινε και θα ακολουθήσουν και τα επόμενα.\n* Βουλευτής της Ν.Δ. και εισηγητής της πλειοψηφίας στην επικύρωση της συμφωνίας του EastMed στη Βουλή.\n80 χρoνια πριν… 15-5-1940\nΤηλεμάθημα και φαντάσματα\nΔέσμιοι της γεωγραφίας\nΗ άγνοια και το κοχλιάριον\nΠεζόδρομοι, πεζοί και αθηναϊκό χάος\nΕικόνες από ένα συλλαλητήριο


Εντολή διάλυσης της ποδοσφαιρικής ομοσπονδίας της Αιγύπτου - ΑΣΠΙΣ ΤΕΡΠΝΗΣ\nHome ΑΡΧΙΚΗ ΠΑΓΚΟΣΜΙΟ Εντολή διάλυσης της ποδοσφαιρικής ομοσπονδίας της Αιγύπτου\nΕντολή διάλυσης της ποδοσφαιρικής ομοσπονδίας της Αιγύπτου\nSV7 ERG 2/03/2012 04:16:00 μ.μ. ΑΡΧΙΚΗ, ΠΑΓΚΟΣΜΙΟ,\nΤη διάλυση του διοικητικού συμβουλίου της ποδοσφαιρικής ομοσπονδίας της χώρας διέταξε ο πρωθυπουργός της Αιγύπτου Καμά αλ-Γκανζούρι μετά τα αιματηρά επεισόδια σε ποδοσφαιρικό αγώνα στο Πορτ Σάιντ, που στοίχισαν τη ζωή σε τουλάχιστον 74 ανθρώπους.\nΤα επεισόδια έλαβαν χώρα την Τετάρτη το απόγευμα στον αγώνα της τοπικής Αλ Μασρί με της Αλ Αχλί, ενός από τους μεγαλύτερους συλλόγους στη χώρα, που όμως θεωρείται ως η ευνοημένη ομάδα του ανατραπέντος καθεστώτος Μουμπάρακ.\nΟι Αδελφοί Μουσουλμάνοι, νικητές των πρόσφατων βουλευτικών εκλογών, κατηγόρησαν τους οπαδούς του πρώην προέδρου Χόσνι Μουμπάρακ για την τραγωδία.\n«Τα γεγονότα στο Πορτ-Σάιντ ήταν προσχεδιασμένα και αποτελούν μήνυμα των υποστηρικτών του προηγούμενου καθεστώτος», υποστήριξε ο Εσάμ αλ-Εριάν, μέλος του πολιτικού σκέλους της αδελφότητας.\nΗ κρατική τηλεόραση της Αιγύπτου μετέδωσε εικόνες του χάους που επικράτησαν στο γήπεδο, αμέσως μετά τη λήξη του αγώνα. Οπαδοί των ομάδων έτρεχαν πανικόβλητοι προς όλες τις κατευθύνσεις και παίκτες τραυματισμένοι προσπαθούσαν να διαφύγουν.\nΣύμφωνα με αυτόπτες μάρτυρες και έναν φωτογράφο του Γαλλικού Πρακτορείου, τα επεισόδια ξέσπασαν όταν οπαδοί της Αλ-Μάσρι εισέβαλαν στον αγωνιστικό χώρο και επιτέθηκαν με πέτρες και μπουκάλια εναντίον των οπαδών της αντίπαλης ομάδας.\nΟ υπουργός Εσωτερικών Μοχάμεντ Ιμπραχίμ ανέφερε σε ανακοίνωσή του πως οι περισσότεροι από τους ανθρώπους που σκοτώθηκαν ποδοπατήθηκαν από το πλήθος.\nΟ απολογισμός, αν και προσωρινός, είναι ένας από τους πιο αιματηρούς στην ιστορία του ποδοσφαίρου.\n«Δυνάμεις του στρατού αναπτύχθηκαν στο Πορτ-Σάιντ για να αποφευχθούν και άλλες συγκρούσεις ανάμεσα σε οπαδούς», μετέδωσε η αιγυπτιακή τηλεόραση.\nΠαράλληλα, όπως μετέδωσε το πρακτορείο Mena, ο υπουργός Εσωτερικών Μοχάμεντ Ιμπραχίμ αποφάσισε την απομάκρυνση του επικεφαλής των υπηρεσιών ασφάλειας του Πορτ-Σάιντ Εσάμ Σαμάκ από τη θέση του «μετά τα γεγονότα στο Πορτ-Σάιντ».\nΤο υπουργείο Εσωτερικών ανακοίνωσε πως 47 άνθρωποι συνελήφθηκαν, ενώ ο αρχηγός τους αιγυπτιακού στρατού Χουσέιν Ταντάουι διέταξε τη διεξαγωγή έρευνας.\nΕκατοντάδες άνθρωποι τραυματίστηκαν στις συγκρούσεις, με τον πρόεδρο της Διεθνούς Ποδοσφαιρικής Ομοσπονδίας (FIFA) Σεπ Μπλάτερ να μιλά για «μαύρη ημέρα» του αθλήματος.\nΟι πολιτικές παρεμβάσεις σε ποδοσφαιρικές ομοσπονδίες συνηθίζουν να τιμωρούνται από τη FIFA με αποκλεισμό των χωρών, που το πράττουν, όμως λόγω του μακάβριου γεγονότος η παγκόσμια συνομοσπονδία αναμένεται τώρα να μη φέρει αντιρρήσεις στη διάλυση της αιγυπτιακής.\nΑναρτήθηκε από SV7 ERG στις 2/03/2012 04:16:00 μ.μ.


Ολυμπιακός: Άνετη επικράτηση (17-1) κόντρα στη Γλυφάδα!\nΑρχική » Ερασιτέχνης » Ολυμπιακός: Άνετη επικράτηση (17-1) κόντρα στη Γλυφάδα!\n07.05.2021 | 15:37\nΤη 15η νίκη σε ισάριθμα ματς στο πρωτάθλημα, σημείωσε η ομάδα πόλο Γυναικών του Ολυμπιακού.\nΟι Πρωταθλήτριες Ευρώπης επιβλήθηκαν με 17-1 του ΑΝΟ Γλυφάδας στην εξ’ αναβολής αναμέτρηση της 14ης αγωνιστικής. Η οποία διεξήχθη στο κολυμβητήριο του Λαιμού. Στο τρίτο διαδοχικό παιχνίδι σε τρεις ημέρες οι «ερυθρόλευκες» δεν συνάντησαν δυσκολίες. Επιβεβαίωσαν την αγωνιστική τους ανωτερότητα και με «όπλο» την εξαιρετική άμυνα διεύρυναν το νικηφόρο σερί τους.\nΟι αγωνιστικές υποχρεώσεις για την ομάδα του Χάρη Παυλίδη συνεχίζονται το Σάββατο (8/5). Υπάρχει η αναμέτρηση κόντρα στο Νηρέα Χαλανδρίου, η οποία θα πραγματοποιηθεί στις 12:00 στο Παπαστράτειο για την 17η αγωνιστική. Με τον Ολυμπιακό να αγωνίζεται ως τυπικά φιλοξενούμενος.\nΟλυμπιακός: Οι πανηγυρισμοί στη Λεωφόρο μετά την κατάκτηση του πρωταθλήματος!


Μεσημεριανο - Κριτικές για Εστιατόριο Τα Καλάμια - Ο Φλώρος, Κάρυστος, Ελλάδα - TripAdvisor\nΜεσημεριανο - Εστιατόριο Τα Καλάμια - Ο Φλώρος\nΚριτική για: Εστιατόριο Τα Καλάμια - Ο Φλώρος\n| Δυτική Παραλία Καρύστου, Κάρυστος 34001, Ελλάδα\n+30 2224 022223\nΝο 14 από 31 Εστιατόρια για: Κάρυστος\nΕνα πολυ καλο και τιμιο εστιατοριο οσον αφορα την σχεση τιμης ποιοτητας! Προσφερει κλασσικα πιατα,λαδερα(γεμιστα,φασολακια),φουρνου κ της ωρας.Αρκετα καλες μεριδες,σιγουρα χορταστικες. Ο χωρος εξωτερικα στην αυλη,βλεπει στη θαλασσα με τις μουριες να δημιουργουν ωραια σκια.Εσωτερικα δεν ειναι κατι το ιδιατερο. Το προτεινω κυριως για μεσημεριανο,αφου τε δυνατα του πιατα ειναι κυριως τα μαγειρευτα.\nΡωτήστε το χρήστη Nickos K για το Εστιατόριο Τα Καλάμια - Ο Φλώρος\nΥπέροχο φαγητό με θέα!!\nΥπέροχο σπιτικό φαγητό με θέα την θάλασσα!! Όμορφο και φιλικό περιβάλλον με άψογη εξυπηρέτηση!! Το συστήνω ανεπιφύλακτα!!\nΡωτήστε το χρήστη Olympia G για το Εστιατόριο Τα Καλάμια - Ο Φλώρος\nΕυχαριστούμε, Olympia G\nΦάγαμε τη σπεσιαλιτέ του μαγαζιού που ήταν το "Στάμνας" και ήταν πεντανόστιμο! Το σέρβις ήταν άψογο και το προσωπικό πολύ εξυπηρετικό μαζί μας. Θα το επισκεφθούμε σίγουρα ξανά και του χρόνου το καλοκαίρι\nΡωτήστε το χρήστη penthesileiamazona για το Εστιατόριο Τα Καλάμια - Ο Φλώρος\nΕπισκέφτηκα το εστιατόριο τον Αύγουστο κατά τη διάρκεια των διακοπών μου στη περιοχή. Μας το είχαν προτείνει και θεωρώ πως σίγουρα αξίζει μια επίσκεψη αν κάποιος επιθυμεί ελληνική ταβέρνα. Το σέρβις ήταν γρήγορο και οι μερίδες ιδιαίτερα ικανοποιητικές και πολύ νόστιμες. Οι τιμές πολύ λογικές και σίγουρα δικαιολογούν την ποιότητα.\nΡωτήστε το χρήστη Stergios S για το Εστιατόριο Τα Καλάμια - Ο Φλώρος\nΕπαγγελματίες !!!! Πήγαμε με τον άντρα μου σημερα στις 5.00 το απόγευμα για φαγητο μετα τη θάλασσα και αυτο που μας είπαν ήταν οτι δεν είχαν φαγητο.... Αύγουστο μηνα... Μεσα τουριστικής περιόδου και με την Κάρυστο να εχει κόσμο .... Δεν ξέρω τι να πω...απαραδεκτο\nΡωτήστε το χρήστη tonia k για το Εστιατόριο Τα Καλάμια - Ο Φλώρος\nΕστιατόριο Τα Καλάμια - Ο Φλώρος: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΚάρυστος: Όλα τα εστιατόρια (31)\nΕστιατόριο Τα Καλάμια - Ο Φλώρος: Έχετε πάει; Μοιραστείτε τις εμπειρίες σας!


Ο Νίκος Χριστοδουλάκης έχει μια πρόταση- ακούει κανείς; - Ανοιχτό Παράθυρο\nHomeΑναγνώσειςΟ Νίκος Χριστοδουλάκης έχει μια πρόταση- ακούει κανείς;\nΗ μονιμοποίηση της δημοσιονομικής κηδεμονίας θα μετεξελιχθεί σε καθεστώς μεγαλύτερης υποβάθμισης και απομόνωσης της χώρας. Αργά ή γρήγορα αυτό θα πυροδοτήσει ανεπιθύμητες εξελίξεις, όχι μόνο οικονομικές, αλλά κυρίως κοινωνικές, πολιτικές και αξιακές, με άγνωστη δυναμική και έκβαση.\nΕπτά χρόνια μετά την κορύφωση της οικονομικής κρίσης και την έναρξη εφαρμογής των Προγραμμάτων Προσαρμογής, η Ελλάδα βρίσκεται και πάλι σε μια κατάσταση δυσπραγίας και διογκούμενης αβεβαιότητας. Οι δυσοίωνες εξελίξεις διεθνώς επιβαρύνουν το εσωτερικό κλίμα, περιορίζουν τις δυνατότητες διαπραγμάτευσης με τους πιστωτικούς θεσμούς και αυξάνουν το διαχρονικό κόστος που θα έχουν τυχόν λανθασμένες επιλογές.\nΑκόμα πιο σημαντικό όμως είναι το γεγονός ότι οι δυσκολίες της συγκυρίας είναι μικρότερες σε σύγκριση με τις μακροχρόνιες αρνητικές τάσεις που θα συνεχίσουν να κρατούν την οικονομία σε κατάσταση χαμηλής ανάπτυξης και επίμονης ανεργίας τις επόμενες δεκαετίες αν δεν αλλάξει κάτι ριζικά.\nΗ χώρα βρίσκεται σε μια πολυετή περίοδο αποεπένδυσης, με αποτέλεσμα την απαξίωση πολλών υποδομών και σημαντικού μέρους του παραγωγικού κεφαλαίου. Οι καθαρές νέες επενδύσεις παγίου κεφαλαίου πριν την κρίση ανέρχονταν περίπου στο 10% του ΑΕΠ, ενώ σήμερα γίνεται αποεπένδυση με ρυθμό -7% του ΑΕΠ κάθε χρόνο. Για την επάνοδο στο ίδιο επίπεδο παραγωγικής συσσώρευσης πριν την κρίση, χρειάζονται νέες επενδύσεις ύψους της τάξεως 80-100 δισεκ. Ευρώ.\nΤο μη-αγροτικό εργατικό δυναμικό της χώρας μειώθηκε για πρώτη φορά από το 1960. Από 5.076.000 άτομα το 2010, έχει μειωθεί στα 4.769.000 το 2016. Αν οι 307.000 είχαν παραμείνει στην αγορά εργασίας, η ανεργία θα ξεπερνούσε σήμερα το 30%.\nΟ πληθυσμός της Ελλάδας το 2060 προβλέπεται να είναι περίπου 8.5 εκατομμύρια, όσο δηλαδή ήταν και το 1960. Αντίθετα ο πληθυσμός της Τουρκίας θα ανέρχεται στα 96 εκατομμύρια, τέσσερις φορές μεγαλύτερος από το 1960, και θα είναι 12πλάσιος από τον δικό μας.\nΩς αποτέλεσμα των παραπάνω τάσεων, η ανάπτυξη τις προσεχείς δεκαετίες εκτιμάται ότι θα κινηθεί σε χαμηλούς ρυθμούς. Η ΕΕ προβλέπει 1.50% την περίοδο 2022-2030 και μόλις 1.25% την περίοδο 2031-2060.\nΜε αδύναμη παραγωγική βάση το δημόσιο χρέος θα συνεχίσει να πιέζει ασφυκτικά και θα θέλει όλο και περισσότερες παρεμβάσεις για να μην καταπέσει. Η μονιμοποίηση της δημοσιονομικής κηδεμονίας θα μετεξελιχθεί σε καθεστώς μεγαλύτερης υποβάθμισης και απομόνωσης της χώρας. Αργά ή γρήγορα αυτό θα πυροδοτήσει ανεπιθύμητες εξελίξεις, όχι μόνο οικονομικές, αλλά κυρίως κοινωνικές, πολιτικές και αξιακές, με άγνωστη δυναμική και έκβαση.\nΣτα θετικά της χώρας καταγράφεται η επιβίωση πολλών δυναμικών επιχειρήσεων που μπορούν να διαδραματίσουν σημαντικό ρόλο στην φάση της ανάκαμψης, η πυκνή εμφάνιση νέων επιχειρηματικών πρωτοβουλιών – αν και συνήθως μικρού μεγέθους – στον πρωτογενή τομέα, και η επανεμφάνιση ξένου επενδυτικού ενδιαφέροντος στις μεταφορές, την ενέργεια και τις τουριστικές εγκαταστάσεις.\nΗ διατύπωση προτάσεων οικονομικής πολιτικής ξεπερνά σήμερα κατά πολύ την απαίτηση μιας καλύτερης διαχείρισης της συγκυρίας ή ακόμη και την επίτευξη ενός στόχου τα επόμενα χρόνια. Οφείλει όχι μόνο να επισπεύδει την επιστροφή της οικονομίας στην κανονικότητα, αλλά και να οδηγεί ταυτόχρονα σε μια νέα δυναμική που θα είναι ικανή να ανατρέψει τις αρνητικές μακροχρόνιες τάσεις.\n1.Έγκαιρη ολοκλήρωση της εφαρμογής των μέτρων του Τρίτου Προγράμματος Προσαρμογής, χωρίς ψευδαισθήσεις ότι είναι εφικτή μια ουσιώδης χαλάρωση. Τα περιθώρια αυτά «κάηκαν» πέρυσι με την παρωδία του Δημοψηφίσματος. Τώρα πλέον κάθε ελιγμός εκλαμβάνεται ως υπονόμευση και οδηγεί σε υποδείξεις νέων μέτρων – πέραν όσων είχαν συμφωνηθεί το 2015 – κάνοντας την Ελλάδα εκκρεμές στους εσωτερικούς συσχετισμούς ΔΝΤ, Γερμανίας και ΕΕ. Ουσιαστική διαπραγματευτική ευκαιρία μπορεί να υπάρξει μόνο με την ανάκτηση αξιοπιστίας, πράγμα που σήμερα είναι απλώς εκτός πολιτικού βεληνεκούς.\n2.Προετοιμασία σταδιακής εξόδου στις αγορές μετά το 2019, ταυτόχρονα με την ελάφρυνση του κόστους δανεισμού και την συστηματική μετατόπιση χρεολυσίων του επίσημου τομέα για μετά το 2030. Ενόσω ακόμα διαρκεί το Πρόγραμμα, η Ελλάδα πρέπει να αποφύγει διμερείς διαπραγματεύσεις για το χρέος με τα κράτη που έχουν τις δικές τους εσωτερικές προτεραιότητες, και να τις μεταθέσει για μετά το 2019. Πάντα σε στενή συνεργασία με τον ΕΣΜ, ο οποίος θα αποτελεί τον πιο σημαντικό πιστωτή της χώρας για πολλές ακόμη δεκαετίες.\n3.Συμβιβασμός για τα απαιτούμενα πλεονάσματα μετά το 2019. Οι ευρωπαϊκές απαιτήσεις για 3.50% του ΑΕΠ είναι απλώς ανέφικτες και ενδεχόμενη εμμονή τους θα οδηγήσει είτε σε ρήξη Ελλάδας-Ευρωζώνης είτε σε εσωτερική έκρηξη.\nΑπό την άλλη η συνηγορία του ΔΝΤ για χαμηλότερα πλεονάσματα και ταυτόχρονη ονομαστική μείωση του χρέους έγινε ήδη φανερό ότι θα συνοδεύεται από πολύ αυστηρότερα μέτρα.\nΟ συμβιβασμός μπορεί να προβλέπει ότι η χώρα θα παραμείνει σε δημοσιονομική κινητοποίηση που θα διασφαλίζει έναν στόχο πλεονάσματος 3.50% του ΑΕΠ για μια δεκαετία. Όμως εν συνεχεία το 2% του ΑΕΠ θα κατευθύνεται στην χρηματοδότηση παραγωγικών επενδύσεων και υποδομών για την αναστήλωση της οικονομίας και μόνο το 1.50% θα εγγράφεται τελικά ως πρωτογενές δημοσιονομικό πλεόνασμα.\nΟ δραστικός περιορισμός του εξωτερικού ελλείμματος οφείλεται μέχρι τώρα στην συρρίκνωση της ζήτησης, γιατί δυστυχώς η αξία των εξαγωγών παραμένει στάσιμη παρά την δραματική μείωση των μισθών του ιδιωτικού τομέα. Αν δεν υπάρξει διαρθρωτική αναβάθμιση των εξαγωγών, το έλλειμμα θα επανέλθει όταν η ζήτηση αρχίσει σταδιακά να ανακάμπτει.\nΗ διάθεση του 2% του ΑΕΠ σε επενδυτικές πρωτοβουλίες θα επιφέρει άνοδο του αναμενόμενου ρυθμού οικονομικής ανάπτυξης από το αναιμικό 1.50% ετησίως που προβλέπεται σήμερα για την επόμενη δεκαετία στο 3.50% κατά μέσο όρο. Αυτό με την σειρά του θα έχει τα εξής αποτελέσματα:\n(β) Ταχύτερη άνοδο της απασχόλησης. Αν υποθέσουμε ότι κάθε θέση εργασίας για να δημιουργηθεί στην οικονομία χρειάζεται επενδύσεις της τάξεως των 50.000 €υρώ, το 2% του ΑΕΠ μπορεί να οδηγήσει στην δημιουργία περίπου 70.000 νέων θέσεων απασχόλησης τον χρόνο. Αν ο ρυθμός αυτός διατηρηθεί, σε μια δεκαετία η ανεργία θα έχει υποχωρήσει στο 10% του εργατικού δυναμικού και θα έχουν δημιουργηθεί ισχυρά κίνητρα παλιννόστησης όσων ξενιτεύτηκαν. Η επιστροφή των νέων επιστημόνων θα προσδώσει μια σημαντική αναβάθμιση τεχνογνωσίας στην εγχώρια δραστηριότητα και αυτό με την σειρά του θα επηρρεάσει θετικά τον ρυθμό μεγέθυνσης.\nΣε τέτοιες συνθήκες οικονομικής ανάπτυξης, η χώρα μπορεί ευκολότερα να σχεδιάσει πολιτικές πλήρους ένταξης προσφύγων και οικονομικών μεταναστών, οι οποίοι θα ενισχύσουν την παραγωγική ικανότητα της χώρας χωρίς να απειλήσουν την απασχόληση του γηγενούς πληθυσμού. Ο πληθυσμός της χώρας θα αναζωογονηθεί με νεότερες γενιές, η παραγωγικότητα του ανθρώπινου δυναμικού θα βελτιωθεί και η Ελλάδα θα καταφέρει να αποφύγει την μοιραία συρρίκνωση.\nΓια να υπάρξει όμως σοβαρή και διαρκής απόδοση της αναπτυξιακής προσπάθειας, χρειάζεται να σχεδιαστούν και μια σειρά από θεσμικές αλλαγές και μεταρρυθμίσεις που δεν είναι καθόλου αυτονόητες στην σημερινή συγκυρία, όπως οι εξής:\nΓια την αποτελεσματική υλοποίηση των νέων επενδύσεων του 2% είναι σκόπιμη η ίδρυση ενός νέου αναπτυξιακού φορέα με ευρωπαϊκή συγχρηματοδότηση και συμμετοχή, πιθανόν από την ΕΙΒ και την EBRD. Στόχος η ενίσχυση και επέκταση σύγχρονων βιομηχανικών υποδομών και επιχειρήσεων εξαγωγικού προσανατολισμού. Αν και τα μέτρα αυτά δεν έχουν άμεση απόδοση, μεσοπρόθεσμα ενισχύουν τις εξαγωγές και αποτρέπουν την εκ νέου διόγκωση του εξωτερικού ισοζυγίου.\nΕάν λειτουργήσει με αξιοπιστία, ο αναπτυξιακός φορέας θα μπορέσει να απορροφήσει και το λεγόμενο Υπερταμείο, το οποίο σήμερα υπάγεται σε καθεστώς ταπεινωτικής κηδεμονίας 99 ετών και με διαρκές το ενδεχόμενο εκποίησης για να πληρωθούν χρεολύσια.\n5.Για να διασφαλιστεί η δημοσιονομική ικανότητα στο 3.50% του ΑΕΠ χρειάζεται μια αλλαγή του φορολογικού συστήματος με την δραστική ενοποίηση συντελεστών και την μείωση τους. Κάθε ειλικρινής φορολογούμενος θα πληρώνει λιγότερα, αλλά συνολικά τα έσοδα θα γίνουν περισσότερα όταν ο φόρος δεν είναι τόσο επαχθής. Με την ελάφρυνση του ατομικού φορολογικού βάρους μισθωτών, επιχειρήσεων και επαγγελματιών, η συνολική δραστηριότητα θα αυξηθεί, τα κίνητρα φορολογικής μετανάστευσης θα μειωθούν και ο έλεγχος της φοροδιαφυγής θα γίνει πιο εύκολος.\nΗ μείωση των εισφορών, ιδιαίτερα των νεότερων εργαζόμενων, είναι απαραίτητη συνθήκη για να προχωρήσει ομαλά η ενοποίηση του ασφαλιστικού συστήματος και να μην ξαναγυρίσουμε στις σκανδαλώδεις συντεχνιακές ανισότητες. Σήμερα οι ασφαλιστικές εισφορές αφαιρούν ένα σημαντικό μέρος της αμοιβής και οδηγούν σε εξαφάνιση την νόμιμη απασχόληση πλήρους ωραρίου, ενθαρρύνουν την μετεγγραφή των επιχειρήσεων και την μετάβαση των νεότερων εργαζόμενων σε άλλες χώρες. Ακόμα και αν επανέλθουν κάποιες ευκαιρίες ανάπτυξης, όσοι έχουν μεταναστεύσει δύσκολα θα πειστούν να επιστρέψουν στην χώρα τους για να παίρνουν χαμηλότερο μισθό, να πληρώνουν μεγάλους φόρους και να χρηματοδοτούν με τις εισφορές τους συντάξεις που οι ίδιοι ποτέ δεν θα αξιωθούν να λάβουν.\n7.Οι μεταρρυθμίσεις πρέπει να φύγουν από την λογική της «εσωτερικής υποτίμησης» και να πάψουν να στρέφονται κατά των χαμηλόμισθων. Οι μεταρρυθμίσεις είναι προοδευτικές όταν διευρύνουν τον ανταγωνισμό, μειώνουν τα προνόμια στις ΔΕΚΟ, προστατεύουν τον καταναλωτή από τα ιδιωτικά καρτέλ και τον πολίτη από την αυθαιρεσία των ομάδων πίεσης. Τέτοιες μεταρρυθμίσεις θα φέρουν τις ιδιωτικές επενδύσεις που χρειάζεται η χώρα για να τονωθεί η επιχειρηματικότητα και η απασχόληση.\nΣτην πορεία αυτή είναι όμως κρίσιμο και το πώς επιλύονται τα συσσωρευμένα προβλήματα που κρατούν δέσμια την οικονομία και το τραπεζικό σύστημα. Μια άμεση μεταρρύθμιση πρέπει να είναι η αντιμετώπιση των «κόκκινων στεγαστικών και επιχειρηματικών δανείων» με τρόπο που θα προστατεύει μεν τους πραγματικά φτωχούς, αλλά θα αποκλείει τους εικονικά πτωχεύσαντες που επιδιώκουν να καρπωθούν τα ακίνητα ενώ διατηρούν τον πλούτο τους αλώβητο στο εξωτερικό. Αν ,πέραν πάσης έννοιας ισονομίας, επικρατήσει το κυνικό δόγμα «τα κέρδη έξω και δικά μας, τα χρέη μέσα και δικά σας», τότε το χάσμα ανάμεσα σε όσους – παρά τις δυσκολίες – τηρούν τις υποχρεώσεις τους προς το κράτος και σε όσους το ξαφρίζουν θα μεγαλώσει, με ανυπολόγιστες συνέπειες στην συνοχή της κοινωνίας.\n8.Η Ελλάδα εδώ και μερικά χρόνια δεν κατατάσσεται χαμηλά μόνο στην οικονομική ανάπτυξη, αλλά επίσης και στην ποιότητα θεσμών, την ικανότητα διακυβέρνησης, την πολιτική σταθερότητα, την απονομή δικαιοσύνης και την ταχεία επίλυση διαφορών. Η νομοθετική ευκολία με την οποία ανατρέπονται μείζονες επενδύσεις και αλλάζουν εκλογικά συστήματα,επεκτείνονται προνόμια ακόμα και αναδρομικά, γίνονται ισοτιμήσεις χωρίς προσόντα και διατηρούνται σε λειτουργία χρεωκοπημένοι οργανισμοί, έχει προκαλέσει καθίζηση στην λειτουργικότητα και την αξιοπιστία της χώρας. Οι συχνές εκδηλώσεις δημόσιας βίας και ένοπλης εγκληματικότητας συνεισφέρουν το δικό τους μερίδιο στην συνολική αποδιοργάνωση.\nΟι μεταρρυθμίσεις πρέπει να φύγουν από την λογική της «εσωτερικής υποτίμησης» και να πάψουν να στρέφονται κατά των χαμηλόμισθων.\nΗ κλίμακα και η ένταση αυτών των φαινομένων έχει υπερβεί τα όρια της βολικής υποβάθμισης από τον κεντρικό πολιτικό λόγο που μέχρι τώρα τα θεωρούσε μεμονωμένα περιστατικά για να μην ασχοληθεί μαζί τους. Σήμερα όλα μαζί διαμορφώνουν ένα πλαίσιο αυθαιρεσίας, φόβου και ανελευθερίας ακόμα και για θεμελιώδη ζητήματα κοινωνικής και πολιτικής δραστηριότητας. Η ανασύνταξη της χώρας θα γίνει εφικτή όταν παράλληλα με την αλλαγή οικονομικής πολιτικής, διαμορφωθεί και ένα νέο θεσμικό πλαίσιο ισονομίας, αξιοκρατίας, ευνομίας και δημοκρατικής λειτουργίας.\nΣτην πορεία αυτή τίποτα δεν θα είναι εύκολο, ούτε όμως και ανέφικτο αν θέσουμε στόχο τα ζωτικά συμφέροντα της χώρας. Σε τέσσερα χρόνια συμπληρώνονται δύο αιώνες από την Ανεξαρτησία και όλοι με τον ένα ή τον άλλο τρόπο θα λογοδοτήσουμε για την κατάσταση και τις προοπτικές της Πατρίδας μας.\nΑπό το : insider.gr


PANELIAKOS, Boston USA: ΝΕΑ - ΕΠΙΚΑΙΡΟΤΗΤΑ, Τρίτη, 31 Μαρτίου, 2015\nΣυνεχίζεται η κατάληψη του κτηρίου της Πρυτανείας του Πανεπιστημίου Αθηνών στην οποία προχώρησαν το πρωί της Δευτέρας άτομα του αντιεξουσιαστικού χώρου, που διαμαρτύρονται για τις φυλακές υψίστης ασφαλείας (τύπου Γ'). Αστυνομικές δυνάμεις βρίσκονται σε μικρή απόσταση από το κτήριο.\nΣτο έλεος των πλημμυρών οι Σέρρες, καθώς η κατάσταση έχει επιδεινωθεί και οι αρχές παραμένουν σε επιφυλακή. Στην ευρύτερη περιοχή του δήμου Βισαλτίας συνεχίζεται η κατασκευή πρόχειρων αναχωμάτων, για να διασωθούν όσο το δυνατόν περισσότερες αγροτικές εκτάσεις. Εκφράζονται φόβοι για έξαρση του φαινομένου εντός της ημέρας. Συνάντηση του περιφερειάρχη Κεντρικής Μακεδονίας με υπουργούς για να ζητήσει την παρέμβαση της κυβέρνησης για τις καταστροφές που υπέστη ο νομός Σερρών από τις πλημμύρες.\nΤην αποφασιστικότητα της κυβέρνησης να φτάσει σε έναν έντιμο συμβιβασμό με τους εταίρους, τηρώντας τις κόκκινες γραμμές της και όχι να συνθηκολογήσει άνευ όρων εξέφρασε από το βήμα της Βουλής ο πρωθυπουργός Αλέξης Τσίπρας. «Αυτό το γνωρίζουν όλοι στην Ελλάδα και την Ευρώπη, γι'αυτό η κυβέρνηση δέχεται ανηλεή πόλεμο» είπε και διαμήνυσε: «Δεν υποχωρούμε στους εκβιασμούς». Τόνισε ότι οι πολίτες στηρίζουν την κυβέρνηση στη διαπραγμάτευση και έθεσε ευθέως το δίλημμα προς τα κόμματα της αντιπολίτευσης εάν θα στηρίξουν την εθνική προσπάθεια ή όχι.\nΈνταση επικράτησε στην Ολομέλεια της Βουλής με αφορμή αναφορά του προέδρου της ΝΔ Αντώνη Σαμαρά, κατά τη δευτερολογία του, στον αναπληρωτή υπουργό Διοικητικής Μεταρρύθμισης Γιώργο Κατρούγκαλο, ο οποίος ζήτησε και έλαβε από την πρόεδρο της Βουλής το λόγο επί προσωπικού. Οι βουλευτές της ΝΔ αποχώρησαν και κατηγόρησαν την Ζωή Κωνσταντοπούλου για παραβίαση του Κανονισμού της Βουλής.\nΣτην αντεπίθεση πέρασε ο πρόεδρος του ΠΑΣΟΚ Ευάγγελος Βενιζέλος, κατηγορώντας την κυβέρνηση ότι κατέστρεψε μέσα σε λίγες εβδομάδες το καθαρό και ασφαλές πλαίσιο που είχε δημιουργήσει η προηγούμενη κυβέρνηση για τη χώρα. Τόνισε ότι «βοήθεια για την καταστροφή ή για "γυριστή" χωρίς κόστος, δεν δίνουμε» και σημείωσε: «Δεν υπάρχει διαφυγή, όλα εδώ πληρώνονται». Κάλεσε, δε, την κυβέρνηση να αναλάβει τις ευθύνες της και να μην παίζει με το εθνικό συμφέρον. Σε ό,τι αφορά τη συζήτηση καθ'αυτή, ανέφερε ότι αφορά τους εσωκομματικούς συσχετισμούς στον ΣΥΡΙΖΑ.\nΜε προβάδισμα δύο μονάδων των Συντηρητικών του Βρετανού πρωθυπουργού Ντέιβιντ Κάμερον έναντι των Εργατικών του Εντ Μίλιμπαντ και διαξιφισμούς μεταξύ των δύο διεκδικητών, άρχισε τη Δευτέρα η προεκλογική εκστρατεία στη Βρετανία, εν όψει της κάλπης της 7ης Μαΐου. Παρά τα αποτελέσματα αυτής της δημοσκόπησης, η μάχη προβλέπεται αμφίρροπη και γιαυτό πολύ σκληρή.\nΕνοπλοι έφηβοι, οι οποίοι οδηγούν οκτώ ομήρους για να τους παραδώσουν προς αποκεφαλισμό, πρωταγωνιστούν στο τελευταίο βίντεο φρίκης του «Ισλαμικού Κράτους». Τα θύματα πιστεύεται ότι είναι σιίτες από τη Χάμα, στην κεντρική Συρία.\nΈνα άτομο σκοτώθηκε και τουλάχιστον άλλο ένα τραυματίστηκε κοντά στην πύλη εισόδου της αμερικανικής υπηρεσία ασφαλείας NSA, όταν ένα αυτοκίνητο προσπάθησε να εμβολίσει την πύλη και ακολούθησαν πυροβολισμοί. Το FBI ανακοίνωσε ότι το περιστατικό δεν φαίνεται να σχετίζεται με τρομοκρατία.\nΑπειλή για ύπαρξη βόμβας σε αεροσκάφος της Turkish Airlines, που κατευθυνόταν στο Σάο Πάολο της Βραζιλίας από την Κωνσταντινούπολη, υποχρέωσε τους πιλότους να επιχειρήσουν αναγκαστική προσγείωση στην Καζαμπλάνκα. Στις έρευνες που ακολούθησαν δεν εντοπίστηκε εκρηκτικός μηχανισμός.\nΤο άνοιγμα «νέας σελίδας» στις ενεργειακές σχέσεις Ελλάδας και Ρωσίας δήλωσαν ότι επιθυμούν και οι δύο πλευρές κατά τη διάρκεια των συναντήσεων του υπουργού Παραγωγικής Ανασυγκρότησης, Π.Λαφαζάνη με τον επικεφαλής της Gazprom και τον υπουργό Ενέργειας της Ρωσίας. Για τη νέα ενεργειακή πολιτική της Ελλάδας «χωρίς υποτέλειες» μίλησε ο κ. Λαφαζάνης. Αιχμές της ρωσικής πλευράς για την προηγούμενη κυβέρνηση.\nΜετά τους Βαγγέλη Μόρα, Παναγιώτη Ταχτσίδη και ο Γιάννης Φετφατζίδης πήρε εξιτήριο από το νοσοκομείο στο οποίο νοσηλευόταν από το πρωί της Δευτέρας και συνοδευόμενος από τον τιμ μάνατζερ της Εθνικής Ανδρών, Βαγγέλη Μαχαίρα, μετέβη στο ξενοδοχείο όπου είχε καταλύσει η ελληνική αποστολή στην Βουδαπέστη, για να διανυκτερεύσει μαζί με τους δύο συμπαίκτες του.\nΣε πολύ καλό κλίμα διεξήχθη στο δημαρχείο Χαλκηδόνας η συνάντηση ανάμεσα στη δημοτική αρχή της Νέας Φιλαδέλφειας και στους εκπροσώπους της ΠΑΕ ΑΕΚ, με κεντρικό θέμα συζήτησης την ανέγερση της «Αγιά-Σοφιάς». Από τα όσα διέρρευσαν, αλλά και τις δηλώσεις των εμπλεκόμενων φορέων, οι δύο πλευρές συμφώνησαν σε αρκετά πράγματα, δείγμα της καλής διάθεσης που υπάρχει για την κατασκευή του νέου γηπέδου της Ένωσης στην φυσική της έδρα.\nΠρώτος σκόρερ στην ιστορία της εθνικής Κολομβίας είναι πλέον ο Ρανταμέλ Φαλκάο και "μοιράζεται" την κορυφή μαζί με τον Αρνόλντο Ιγκουαράν. Ο επιθετικός της Μάντσεστερ Γιουνάιτεντ σκόραρε στο 74΄ με πέναλτι στη νίκη 3-1 επί του Κουβέιτ, σε φιλικό με το οποίο ολοκληρώθηκε η περιοδεία των Κολομβιανών στη Μέση Ανατολή.


Psili Kouveda: Απελπισμένος πατέρας: "Είμαι άνεργος. Αρνούμαι να πληρώσω φόρους, για να θρέψω τα παιδιά μου"\nΈνας 46χρονος πατέρας δήλωσε σήμερα δημοσίως ότι δεν προτίθεται να πληρώσει κανένα φόρο, καθώς είναι άνεργος δύο χρόνια και και παλεύει για να θρέψει την οικογένειά του.\nΠορτογαλία — Σε επιστολή του στο Συνήγορο του Πολίτη, ο Αλσίντες Σάντους τονίζει πως δεν έχει τη δυνατότητα την ίδια στιγμή και να πληρώνει φόρους και να θρέφει τα δύο παιδιά του, και ως εκ τούτου δίνει πλέον προτεραιότητα στην επιβίωση των παιδιών του.\n«Είμαι αναγκασμένος να κάνω μία επιλογή. Αφ' ής στιγμής μπορέσω να εξασφαλίσω κάποιας μορφής εισόδημα τότε θα πληρώσω τους φόρους μου στο μέτρο του δυνατού», δηλώνει ο άνεργος προγραμματιστής.\nΣτην επιστολή του, ο Σάντους καταφέρεται κατά της κυβέρνησης, η οποία κατ' αυτόν αποδύεται σε μία πολιτική που «προάγει την ανεργία» και δεν σέβεται «το δικαίωμα στην εργασία». Πριν λίγους μήνες είχε κατορθώσει να κάνει μία «δουλίτσα» για 750 ευρώ, το ένα τρίτο των οποίων πρέπει να καταβάλλει με τη μορφή φόρων στο κράτος.\nΗ προτογαλική κυβέρνηση νομοθέτησε την αύξηση της φορολογίας για το 2013 στα πλαίσια της πολιτικής αυστηρής λιτότητας που της έχει επιβληθεί λόγω της δανειακής σύμβασης με την τρόϊκά των πιστωτών της (ΕΕ, ΕΚΤ, ΔΝΤ) και η οποία έχει εκτοξεύσει την ανεργία πάνω από το 17%.


Η τρέλλα πάει και στα blogs...\nΜερικοί μπλογκάριοι έχουν θέσει και όρους για τα σχόλια!\nΑν δεν συμφωνείς με τα γραφόμενα τους, σου σβήνουν το σχόλιο, γιατί "Ο ιδιοκτήτης του παρόντος ιστολογίου έχει δικαίωμα να διαγράψει σχολιασμούς που θεωρεί υβριστικούς, ή που χρίζουν περαιτέρω συζήτησης από αυτήν που είναι διατεθειμένος να κάνει" (δηλαδή το σβήνει σε κάθε περίπτωση) και γιατί "δεν μιλάω για να με ακούνε. Μιλάω γιατί έχω κάτι να πω. Σε μένα. Όχι στον αναγνώστη μου". (Τα @@ μου κουνιούνται).\nΤότε ρε πετσάφια, γιατί έχετε τα σχόλια; Καταργήστε τα ή ακόμα καλύτερα, κρατάτε τα κείμενα σας στον υπολογιστή σας. Αλλά τα έχετε για να δίνετε μια στρεβλή εικόνα στους άλλους, πως τάχα κανένας δε διαφωνεί μαζί σας.\nΈχουμε και άλλα "φρούτα", κάτι ανθρωπόμορφα που δεν θέλουν να φαίνονται στο βίντεάκι του nylon.gr σχετικά με το πάρτι των bloggers για να μην τους...αναγνωρίσουν! Το βιντεάκι είναι μονόχρωμο, χαμηλής ανάλυσης, δεν αναφέρονται ούτε καν τα ψευδώνυμα των εμφανιζομένων, τα εν λόγω δίποδα δεν έχουν φωτογραφίες τους στα blogs τους και όμως φοβούνται μην αναγνωριστουν από κάποιον! Έλεος!\nΔυστυχώς πολλές (κυρίως) και πολλοί έχουν τσακωθεί με τη λογική.\nΌποιος/α "θιγόμενος/η" τολμήσει να σχολιάσει τα παραπάνω χωρίς να με γλείφει, θα του διαγράψω το σχόλιο και θα του δώσω και το κωλάντερο στο χέρι.\nΝα και οι πρώτοι τριγμοί στην παγκοσμιοποίηση:η wal-mart γίνεται πολιτικό θέμα στις ΗΠΑ. Διαβάστε το σχετικό άρθρο της Guardian εδώ.\nΣυνέντευξη Noam Chomsky\nΜια πολύ ενδιαφέρουσα συνέντευξη του σπουδαίου διανοητή στην Καθημερινή. Διαβάστε την εδώ\n"Μεγάλα ρίσκα ......... το μεγάλο ντιλ".\nΜπράβο παληκάρια μου. Συγχαρητήρια για τα άψογα Ελληνικά.\n"Πρωτιες" και εξαγωγές\nΜπορεί να είμαστε πρώτοι από το τέλος, δηλαδή στον πάτο, στις ευρυζωνικές συνδέσεις και στην επαφή του πληθυσμού με το intenet (το 73% δεν έχει το έχει χρησιμοποιήσει ποτέ), αλλά εξάγουμε τον μπουζουκοπολιτισμό μας στα βαλκάνια σύμφωνα με τα όσα γράφει η Καθημερινή. Με το καλό και βορειότερα.\nΝα και τα βιβλία!\nΣήμερα πήγα στον 'Ιανό' για να δω τι καινούργιο κυκλοφορεί. Είδα λοιπόν τα βιβλία του Πιτσιρίκου και της Κουρούνας, από τον ίδιο εκδοτικό οίκο.\nΜπαρδόν ρε παιδιά, αλλά γιατί να δώσω τα ευρώ μου για τα βιβλία σας; Τα κείμενα του Πιτσιρίκου είναι ανεπίκαιρα, άρα χαμηλού ενδιαφέροντος. Είναι σαν να παρακολουθείς παλιές εκπομπές του Μιτσικώστα ή του Λαζόπουλου, με τον Πιτσιρίκο να είναι λιγότερο αστείος από αυτούς. Όσο για την Κουρούνα, τα κείμενα της είναι πολύ φλύαρα και δεν λένε κάτι καινούργιο. Μάλιστα στο blog της έχει αφαιρέσει τα παλιότερα, άρα και αυτά που εξεδόθησαν. Γιατί ρε κοπελιά; Φοβάσαι μην χάσεις καμιά πώληση; Για την ιστορία, αγόρασα το βιβλίο της Susan Sontag 'Παρατηρώντας τον πόνο των άλλων'.\nΜαθαίνω πως θα βγάλει βιβλίο και η lili. Όταν βγει, τρέξτε να το αγοράσετε μην τυχόν και χάσετε τις κλάψες της lili οι οποίες είναι γραμμένες σε άσχημα Ελληνικά. Ελπίζω ο εκδότης της να προχωρήσει σε διορθώσεις. Όπως είχε γράψει κάποιος:'χρήμα, ακίνητα, ομόλογα, αυτά είναι που ενδιαφέρουν τους ανθρώπους χωρίς ορίζοντες' και συμπληρώνω: 'και τα των σχέσεων'....\nΘα ασχοληθώ με δύο ταινίες για δύο πολύ διαφορετικούς πατέρες\nΗ πρώτη είναι το 'Ο Αρχιτέκτονας μου' (My architect). Αναφέρεται στη ζωή και στο έργο του σπουδαίου αρχιτέκτονα Louis Kahn, όπως τα ανακάυψε ο γιος του. Ο Kahn άφησε λίγα κτήρια και τρία παιδιά από τρεις μητέρες, με το τελευταίο (τον γιο του) να το αποκτά στα 61 του.\nΗ ταινία δεν είναι βαρετή (αν και το θέμα προδιαθέτει σχετικά), δεν είναι δακρύβρεχτη, και δεν προσπαθεί να αγιοποιήσει τον Kahn ο οποίος ήταν ένας πνευματικός άνθρωπος με ουτοπικές συλλήψεις και μάλλον κακούς τρόπους. Αγνοώ το επάγγελμα του γιου, πάντως σαν κινηματογραφιστής είναι πολύ καλός. Ισορροπημένο αποτέλεσμα. Πολύ την ευχαριστήθηκα.\nΗ δεύτερη είναι το 'Συλλαμβάνοντας τους Friedman' (Capturing the Friedmans), η οποία ασχολείται με έναν πολύ διαφορετικό πατέρα: άσημος και καταδικασμένος για παιδεραστία.\nΓιατί όμως αξίζει έστω και η αναφορά σε αυτήν την ταινία; Αξίζει διότι η συγκεκριμένη οικογένεια κινηματογράφισε πολλές σκηνές της κρίσης που ακολούθησε μετά την αποκάλυψη της υπόθεσης. Υπάρχει και κοινωνική διάσταση στην υπόθεση σχετικά με την αρρωστημένη αντίδραση της τοπικής κοινωνίας, όπου το να έχει βιαστεί το παιδί κάθε ζευγαριού ήταν επιβεβλημένο!\nΗ ταινία αυτή είχε άλλη αφετηρία: ξεκίνησε με θέμα τους κλόουν της Νέας Υόρκης, όταν όμως ένας εξ αυτών (ένας από τους γιούς) αποκάλυψε την ιστορία του στον δημιουργό το θέμα άλλαξε....\nΦυσικά αξίζει και αυτή 2 ώρες από το χρόνο σας.


Το θέμα της διαμόρφωσης μιας νέας ευρωπαϊκής ταυτότητας η οποία θα εκπροσωπεί τους πολίτες της καινούριας στην ιστορία ενωμένης Eυρώπης ως δεύτερη ταυτότητα δίπλα στην εθνική τους είναι πολύ σημαντικό.\nΔεν είναι καθόλου δεδομένη η συναίνεση στο τι σημαίνει ευρωπαϊκή ταυτότητα του μέλλοντος ούτε ποια είναι η ευρωπαϊκή κουλτούρα που πρέπει να καλλιεργήσουν οι θεσμοί, και ιδίως το σχολείο, δίπλα στην εθνική ταυτότητα και κουλτούρα των νέων γενεών.\nOι ευρωπαϊκοί και κρατικοί θεσμοί αντιμετωπίζουν την ευρωπαϊκή ταυτότητα σαν κάτι δεδομένο. Yπονοούν μια συλλογική ταυτότητα την οποία συνθέτουν οι αξίες του κεντροευρωπαϊκού προτύπου οι βασισμένες στην κοινωνική οργάνωση, τον ορθολογισμό, την οικονομική ανάπτυξη και τη δημοκρατία. Ξεχνάνε όμως ότι αυτό το πρότυπο περιέχει επίσης αυταρχισμό και γραφειοκρατία, καταστροφή του περιβάλλοντος και τεράστιες ανισότητες και ακόμα ιδεολογίες ανταγωνιστικές και ρατσιστικές οι οποίες δικαιώνουν την ταξινόμηση λαών και πολιτισμών και την κυριαρχία των ολίγων.\nΑπαιτήσεις της μάχης των ιδεών


Μπράουν: «Αν η ΑΕΚ με θέλει, θα είμαι εδώ και του χρόνου» | SDNA\nΜπράουν: «Αν η ΑΕΚ με θέλει, θα είμαι εδώ και του χρόνου»\n29 Μαΐου 2016, 10:00\nΤελευταία ανανέωση: 29 Μαΐου 2016, 16:44\nΠερήφανος για την επίτευξη του στόχου της 3ης θέσης και πρόθυμος να παραμείνει στην ΑΕΚ δήλωσε ο Τζέι Κόβαν Μπράουν μιλώντας στο SDNA.\nΈνας από τους πολλούς Αμερικανούς που φόρεσαν «κιτρινόμαυρη» μπλούζα αυτή τη σεζόν, αλλά ένας από τους λίγους που αγαπήθηκαν, θεωρήθηκαν επαρκείς και πήραν άτυπη ψήφο εμπιστοσύνης από τον κόσμο εν όψει της νέας σεζόν που θα βρει την ΑΕΚ αρκετά αλλαγμένη. Ο Τζέι Κόβαν Μπράουν επιστράτευσε το... εκτελεστικό του δαιμόνιο και στον τέταρτο μικρό τελικό με τον Άρη (22π.), όπως άλλωστε έκανε και σε ολόκληρο το διάστημα της παραμονής του στην «Ένωση».\nΟ 26χρονος Αμερικανός γκαρντ βρήκε κίνητρο, μαζί με τους συμπαίκτες του, στους μικρούς τελικούς, ολοκλήρωσε τη σειρά των τεσσάρων αγώνων με μέσο όρο 17 πόντων και οι πρώτες σκηνές μετά την κατάκτηση της τρίτης θέσης «μίλησαν» μόνες τους. Ο Μπράουν ανέβηκε στις πινακίδες του ΟΑΚΑ και έδωσε το σύνθημα στον κόσμο.\nΛίγο μετά τη λήξη του τελευταίου αγώνα της σεζόν και λίγο πριν από μία από τις τελευταίες, «ελληνικές» βόλτες με τον Νώντα Παπαντωνίου, ο Τζέι Κόβαν Μπράουν μίλησε στο sdna.gr: για το συναίσθημα περηφάνιας, την γεύση που άφησε η χρονιά και το τηλέφωνο που αν χτυπήσει, θα τον φέρει ξανά στην Ελλάδα.\n«Είμαι πολύ περήφανος για την προσπάθεια που έκανε η ομάδα μου, οι παίκτες και οι προπονητές μας. Μπήκαμε στη σειρά με μειονέκτημα έδρας, ο Άρης μας είχε νικήσει ήδη πολλές φορές, αλλά βάλαμε μπροστά το κίνητρο. Ήταν ζήτημα τιμής να πάρουμε την τρίτη θέση, θέλαμε το ματς και για τον κόσμο και γι' αυτό το πανηγυρίσαμε τόσο» σχολίασε αρχικά ο Αμερικανός που εκτίμησε πως «η ΑΕΚ έδειξε, σε αυτή τη σειρά, το πραγματικό της πρόσωπο».\nΟ Μπράουν «σεβάστηκε» το γεγονός πως δεν έζησε ένα πολύ μεγάλο κομμάτι της σεζόν και έκανε έναν... κουτσουρεμένο απολογισμό: «Θα ήταν άδικο να μιλήσω για όλη τη χρονιά και για όσα έκανε η ομάδα με τον προηγούμενο προπονητή. Το διάστημα που βρισκόμουν εγώ στην ομάδα, θεωρώ πως ήμασταν δυνατοί, παλέψαμε απέναντι στις πιο καλές ομάδες του πρωταθλήματος και πήραμε την τρίτη θέση που ήταν ο αρχικός στόχος, απ' ό, τι έμαθα. Πάντα θες να τερματίζεις πρώτος, αλλά προσαρμόζεσαι στα δεδομένα. Επομένως, η γεύση είναι γλυκιά».\nΟι αριθμοί του Αμερικανού ανέβαιναν αισθητά, όταν η φανέλα του αντιπάλου ήταν βαριά. Άλλωστε, τις καλύτερες του εμφανίσεις, ο Μπράουν τις έκανε απέναντι σε Ολυμπιακό και Άρη. Νιώθει ο ίδιος πως είναι παίκτης για τα μεγάλα παιχνίδια; «Δεν θα το αρνηθώ (γέλια). Ωστόσο, είναι γενικά αυτός ο τρόπος μου. Μου αρέσει το παιχνίδι, μπαίνω στο παρκέ για να διασκεδάσω και μαζί να διασκεδάσει ο κόσμος και οι συμπαίκτες μου. Κάποιες φορές θα βοηθήσω με μία πάσα, κάποιες με άλλον τρόπο. Αν η κατάσταση με "καλεί" να σκοράρω, τότε θα είμαι εκεί για να το κάνω».\nΜεταφέραμε το «κλίμα» και την σαφή εμπιστοσύνη του κόσμου της ΑΕΚ προς το πρόσωπό του και ο Μπράουν... έλαμψε από χαρά, στέλνοντας παράλληλα μήνυμα εν όψεις της νέας χρονιάς: «Αγαπώ την Ελλάδα, αγαπώ την Αθήνα, αγαπώ τους οπαδούς της ΑΕΚ, αγαπώ όλους τους συμπαίκτες μου, τον πρόεδρο. Αν όντως είναι σωστό αυτό που λες, θα είμαι εδώ γι' αυτή την ομάδα και του χρόνου και την μεθεπόμενη σεζόν. Αν με θέλει η ομάδα και αν οι άνθρωποι της μου... τηλεφωνήσουν, εγώ είμαι εδώ για την ΑΕΚ».\nΦώτσης: «Δεν έχει τελειώσει τίποτα, πάμε για την ισοφάριση»\nΧάντερ: «Να κάνουμε χαρούμενο τον κόσμο μας»\nΦώτσης: «Στόχος να επιστρέψουμε στο ΣΕΦ»


George and Dragon (Lichfield, Αγγλία) - Κριτικές - TripAdvisor\nGeorge and Dragon: Εστιατόρια στην περιοχή\nΔραστηριότητες κοντά σε: George and Dragon\nGeorge and Dragon, Lichfield - Κριτικές\nΝο 7 από 15 Νυχτερινή ζωή - Lichfield\n28 Beacon Street, Lichfield WS13 7AJ, Αγγλία\nΤο λάτρεψα. Μια πραγματική παμπ\nΚαλή ποικιλία από μπίρες, τρόπους ένα θερμό καλωσόρισμα, το προσωπικό του μπαρ είναι υπέροχοι και μια μεγάλη ποικιλία από σνακ. Ωραίο να έχουμε μια καλή pub έξω από το κέντρο της πόλης.\nΕσωτερικό City Pub, χωρίς να αποκρύψει...\nΑυτό το μικρό αλλά καλά διατηρημένο pub είναι αυτό που είναι, συμπαγής και ανοικτή σε όλα τα μέλη του κοινού, τοπικές ή όχι. Δύο δωμάτια παρέχουν ξεχωριστό μπαρ και lounge. Ορισμένα τρόφιμα είναι διαθέσιμη αλλά Bower ημέρες, τα τρόφιμα μπορούν να αποτελέσουν αντικείμενο διαφήμισης, όμως,...αυτό να αρχίσει να υπερχειλίζει λίγο νωρίτερα από ό,τι θα περίμενε κανείς. Όλα τα καθαρά μέσα και το προσωπικό είναι φιλόξενο. Οι τουαλέτες στο πίσω τα βασικά, αλλά εντάξει. Χώρος στάθμευσης (με επιπλέον χρέωση) επίσης στο πίσω μέρος είναι μια πλαγιά, προσέξτε αν υπάρχει σε ψυχρά όταν ο καιρός είναι καλός. Πολύ περιορισμένη εγκατάσταση κήπου. Είναι σαφές ότι πρόκειται για ένα πολύ δημοφιλές, ίσως μας έλειψε η πρόθεση του περιβάλλοντος εδώ. Για σκύλους μονίμους κατοίκους πανταχού παρών, αλλά είναι μια απαλή ψυχή.Περισσότερα\nΚαλό ορθή pub\nΖητήσαμε εδώ για ένα ποτό και βρήκα ότι ήταν πολύ φιλικό και ωραίο με μια καλή ποικιλία από πραγματικές μπίρες και κρασιά κλπ! Έχουμε ένα τζάκι με dominos και χαρτιά για να αναπαράγετε και να απολαύσετε το ποτό σας με άνεση. Το προσωπικό είναι φιλικό...και φιλόξενο θα το επισκεφθούμε ξανά.Περισσότερα\nΜια υπέροχη, παραδοσιακή παμπ με βραβευμένους μπίρες και ένα αξιοπρεπές εύρος των οίνων και των οινοπνευματωδών ποτών. Εξαιρετικό προσωπικό και τα καλύτερα του κόσμου για σκύλους. Το αγαπημένο μου!\nΔεν είναι κατάλληλα για το σκοπό για τον οποίο\nΕπισκέφθηκα Lichfield για πρώτη φορά αυτή την εβδομάδα και τις κριτικές που δημοσιεύονται από το Trip Advisor αποφασίσαμε να δοκιμάσουμε την παμπ λόγω της θετικής αποτέλεσμα. Ήμουν δυστυχώς μάλλον απογοητευμένη από το φαγητό και η έλλειψη καλωσορίσματος για πλήρη ξένος. Υπάρχει πραγματική ανάγκη για το...ζυθοποιείο να εξετάσει αυτήν την παμπ όπως υπολείπεται του τη φιλική υπόσχονται δηλώσεις από πολλές απόψεις. Παρακαλούμε Marstons να ασχοληθούν με αυτό το συντομότερο δυνατόν.Περισσότερα\nΑξίζει σε καθηλώνουν\nΖω στο Lichfield έτσι είμαι χάλασε για αξιοπρεπή παμπ αλλά το George and Dragon συνεχίζει να 1 από τις αγαπημένες μου. Το μπαρ είναι για τοπικές ποτίστρες, αλλά το σαλόνι είναι άνετα και φιλόξενα. Η μπυραρία στον κήπο στο πίσω μέρος έχει θέα στον καθεδρικό...ναό και είναι ιδανικό για τις ηλιόλουστες μέρες. Η επιλογή από μπίρες είναι αρκετά καλή και πάντα τέλεια διατηρημένο. Δεν υπάρχει ένα πλήρες ζεστό γεύμα μενού αλλά το σνακ είναι επαρκής και καλή τιμή. Το προσωπικό στο μπαρ είναι φιλικό και είναι ένα σκυλί φιλική παμπ.Περισσότερα\nΜόλις είχαμε ένα υπέροχο απόγευμα στον κήπο μπύρας, πολύ φιλικό προσωπικό πολύ μια παραδοσιακή παμπ, ήθους και φιλική για σκύλους. Καλή επιλογή από μπίρες και φαγητό μπαρ.\nΠαμπ που βρίσκεται έξω από το κέντρο της πόλης είναι συχνά παραβλέπεται και παραμένουν ανεξερεύνητο από την πλειοψηφία. Για τους μειοψηφούντες πρόθυμη να επιχείρησης πέρα από την ανάληψη από τον καθεδρικό ναό και το Beacon Hill υπάρχει το George and Dragon, Marston's pub. Αυτό είναι...ένα άνετο τοπική παμπ που σερβίρουν καλά διατηρημένο μπύρα, συχνά περιλαμβάνει Marston μπύρες για τους ευρύτερους μενού. Οι ντόπιοι δεν πρόκειται να ευχαριστήσετε για μετάδοση αυτό παμπ αλλά αξίζει μια παραμονή πέρα από τις συνήθεις παμπ του κέντρου.Περισσότερα\nΥπέροχο άνετο τοπικές...\nΑυτή είναι μια φανταστική μικρή παμπ με ένα τεράστιο κήπο μπύρας. Υπέροχη ατμόσφαιρα και πολύ φιλικό προσωπικό. Τα παιδιά και τα σκυλιά καλωσόρισμα. Εξυπηρετούν ορισμένα μπαρ για σνακ και το χοιρινό Packington πίτες ήταν εκπληκτικό.\nLichfield's best pub\nΠολλές φορές έχουμε επισκεφτεί Lichfield για μια μέρα και ο Γιώργος και Dragon είναι μακράν το αποκορύφωμα του κάθε ταξίδι. Ross είναι ένα φανταστικό ιδιοκτήτη που πάντα μας επισκέπτεται μια απόλαυση. Η υπαίθρια μπυραρία είναι μικρότερη από ό,τι ποτέ τέλεια και το χοιρινό πίτες πρέπει!...Μια υπέροχη παμπ!Περισσότερα\nΛάβετε γρήγορα απαντήσεις από το προσωπικό του George and Dragon και από προηγούμενους επισκέπτες.


Survivor: Τραυματίστηκε ο Νίκος Μπάρτζης και μεταφέρθηκε στο νοσοκομείο\nΗΟΜΕ News Media Survivor: Τραυματιστηκε ο Νικος Μπαρτζης και μεταφερθηκε στο νοσοκομειο\n25.04.2021 | 23:42\nΈναν σοβαρό τραυματισμό είχε στο σημερινό επεισόδιο του Survivor ο Νίκος Μπάρτζης. Ο παίκτης της μπλε ομάδας, κατά τη διάρκεια του αγωνίσματος, χτύπησε το πόδι του με αποτέλεσμα να μεταφερθεί στο νοσοκομείο.\nΟ ίδιος έκανε κάποιες εξετάσεις και επέστρεψε στην καλύβα κουτσαίνοντας, μιας και ο πόνος στο γόνατο ήταν έντονος. Οι συμπαίκτες του έσπευσαν να μάθουν τι συμβαίνει και να τον βοηθήσουν. Εμφανώς καταβεβλημένος, ο Νίκος Μπάρτζης τους εξήγησε τι συνέβη και στη συνέχεια ανέφερε:\n“Όταν περάσαμε στο δεύτερο εμπόδιο κάπου διπλώθηκα πάλι και άκουσα ένα “κρακ” στο πόδι. Εκείνη τη στιγμή φοβήθηκα, δεν ήξερα αν το έχω ακούσει από τον αστράγαλο ή το γόνατο. Ήμουν ζεστός, σηκώνομαι μετά και λέω “ok”. Όταν πήγα στον γιατρό, έβαλα πάγο και κρύωσε το πόδι με πόναγε αρκετά, πρήστηκε κιόλας το γόνατο. Περιμένω να δω τι θα δείξουν οι εξετάσεις”.


ΧΑ: Κέρδη 0,72% λόγω UBS| newmoney\nΗ αγορά έκλεισε ανοδικά για 14η φορά σε σύνολο 17 συνεδριάσεων όταν ξεκίνησε η ανοδική κίνηση της αγοράς\nΧΑ: Κέρδη 0,72% λόγω UBS\nΦεβρουάριος 11, 2019 3:34 μμ\nΗ αγορά έκλεισε ανοδικά για 14η φορά σε σύνολο 17 συνεδριάσεων όταν ξεκίνησε η ανοδική κίνηση της αγοράς.\nΣήμερα, στήριγμα της αγοράς ήταν και η έκθεση της UBS η οποία αποκλείει την ανακεφαλαιοποίηση των ελληνικών τραπεζών της μεταφοράς των κόκκινων δανείων σε ειδικά σχήματα ( Spv’s ) , αν και για μια τονίζει ότι έχει ανάγκη αύξησης κεφαλαίων.\nΟ Γενικός Δείκτης έκλεισε στις 654,57 μονάδες σημειώνοντας άνοδο 0,72%.\nΠαρά την διαμάχη στο εσωτερικό της κυβέρνησης, τελικά σύμφωνα με τα όσα μεταδίδονται το όριο της προστασίας θα τεθεί στις 120 χιλ. ευρώ, δηλαδή κοντά σε όσα ζητούν οι τράπεζες και οι θεσμοί. Για ορισμένους αυτή η κίνηση του Σύριζα θεωρείται και ως ένδειξη ότι η κυβέρνηση θα πάει μέχρι το τέλος της κυβερνητικής θητείας, αφού ικανοποιεί κι αυτή την απαίτηση των ξένων. Βεβαίως σ αυτήν την θεωρία υπάρχει μια αντίφαση αφού θα σημάνει και πολιτικό κόστος. Το ελληνικό χρηματιστήριο δεν έχει «σπάσει» την ζώνη όπου σταματά η πτωτική τάση, ωστόσο η παραμονή σε θετικό momentum προεξοφλεί, ως ένα βαθμό τις εκλογές.\nΡάλι 4,98% για την Alpha bank στα 0,97 ευρώ. Κέρδη 4,5% για την Ελλάκτωρ στα 1,486 ευρώ. Άνοδος 2,62% για την Εθνική Τράπεζα στα 1,095 ευρώ. Πτώση 4,20% για την Τράπεζα Πειραιώς στα 0,661 ευρώ. Άνοδος 2,39% για τον ΟΠΑΠ στα 8,79 ευρώ. Οριακή άνοδος για τον ΟΤΕ στα 10,60 ευρώ. Άνοδος 2,57% για την Βιοχάλκο στα 2,995 ευρώ. Οι συναλλαγές ανήλθαν στα22,4 εκατ. ευρώ.


ΛΟΓΟΤΕΧΝΙΚΗ ΟΜΑΔΑ ΓΟΡΓΟΓΥΡΙΟΥ: Βασικές αρχές του επικούρειου τρόπου ζωής από την Ζαν Ντ' Άρκ (πρόεδρο της ΛΟΓ)\nΒασικές αρχές του επικούρειου τρόπου ζωής από την Ζαν Ντ' Άρκ (πρόεδρο της ΛΟΓ)\nΕπικούρειε Πέπο καλησπέρα, με τον α' η τον β' τρόπο μας έχεις κάνει κι εμάς Επικούρειους. άρχισα λοιπόν να ψάχνω πληροφορίες για τον Επίκουρο, ανάμεσα στα πολλά που βρήκα είναι και το πιο κάτω κείμενο. Ελπίζω να το βρείτε ενδιαφέρον και να το αναρτήσετε, επίσης ελπίζω να το διαβάσει το φιλαράκι μας ο Αρκάς. Αγαπητή και αξιολάτρευτη Ζαν Ντ' Άρκ σε καλησπερίζω κι εγώ από τη συνοικία των Θεών, πότε με το καλό θα έρθεις; έχουμε να δούμε κάποιες αξιόλογες παραστάσεις. Φυσικά και έχει ενδιαφέρον, είναι δυνατόν εγώ ένας Επικούρειος να μην το έβρισκα σημαντικό; Εννοείται πως θα το μελετήσει και ο Αρκάς ο οποίος τελευταία με εκπλήσσει ευχάριστα. Επίσης σε 10 μέρες περίπου ξεκινάει την διαδικασία για το τρίτο στάδιο των εξετάσεων για την ΥΠΑ και θα πρέπει να του στείλουμε θετική ενέργεια προκειμένου να τα καταφέρει. Φίλες και Φίλοι μια μικρή δημιουργική ομάδα προσπαθεί να σας κοινωνεί άρθρα που κατά την άποψη των ανιχνευτών έχουν κάποιο ενδιαφέρον. Ελπίζουμε πως αυτό συμβαίνει, αν όχι με όλους τους επισκέπτες, τουλάχιστον με τους πιο πολλούς. Η ανταπόκριση μέχρι στιγμής είναι θετικότατη. Σας χαιρετώ με σεβασμό και Επικούρεια διάθεση ο Επικούρειος Πέπος. Προεδρίνα σ' ευχαριστώ.\nΟ Αρκάς με την προεδρίνα.\nΑναρτήθηκε από l.o.g. στις 8:06 μ.μ.


Ισόβια για τους δολοφόνους του αγοριού «μάγου» - Newsbomb - Ειδησεις - News\nΚΟΣΜΟΣ 05/03/2012 18:25\nΙσόβια για τους δολοφόνους του αγοριού «μάγου»\nΣε ισόβια κάθειρξη καταδικάστηκε ένα ζευγάρι για τη δολοφονία του μικρού αδελφού της γυναίκας στη Βρετανία, για τον οποίο νόμιζαν ότι είναι μάγος.\nΤο 2010, το ζευγάρι υπέβαλε σε βασανιστήρια και στη συνέχεια έπνιξε τον 15χρονο Κρίστι, τον αδελφό της Μαγκαλί Μπαμού. Το παιδί, που κατοικούσε στο Παρίσι με τους γονείς του, είχε πάει στο Λονδίνο μαζί με άλλα τέσσερα αδέλφια του, ηλικίας από 11 έως 22 ετών, για να περάσει τις διακοπές των Χριστουγέννων.\nΟ σύντροφός της, Έρικ Μπικούμπι, κατηγόρησε τον Κρίστι και τις δύο αδελφές του ότι «ασκούσαν μαγεία» και επηρέαζαν το παιδί που είχε αποκτήσει με την Μαγκαλί. Τα τρία παιδιά ξυλοκοπούνταν και δεν τους έδιναν να φάνε ή να πιουν, ούτε τους επέτρεπαν να κοιμηθούν. Μολονότι τηλεφώνησαν πολλές φορές στους γονείς τους στο Παρίσι και τους ενημέρωσαν, εκείνοι δεν αντιλήφθηκαν τη σοβαρότητα της κατάστασης.\nΟ Κρίστι έγινε σύντομα ο βασικός στόχος του ζεύγους και όλα τα αδέλφια υποχρεώθηκαν να συμμετέχουν στο βασανισμό του, υπό την απειλή ότι θα πάθαιναν τα ίδια. Τον χτυπούσαν με ξύλα, σιδερόβεργες, σφυριά και ψαλίδια, τόσο που στο τέλος παρακαλούσε να τον αφήσουν να πεθάνει. Ανήμερα τα Χριστούγεννα ο Μπικουμπί ανάγκασε τον 15χρονο να μπει στη μπανιέρα και τη γέμισε με νερό, με αποτέλεσμα να πνιγεί. Όταν βρέθηκε το άψυχο κορμί του οι ιατροδικαστές μέτρησαν σε αυτό 130 πληγές.\nΣύμφωνα με την απόφαση του δικαστηρίου του Λονδίνου, ο 28χρονος Μπικούμπι θα εκτίσει τουλάχιστον 30 χρόνια στη φυλακή ενώ η 29χρονη Μπαμού θα έχει δικαίωμα αναστολής της ποινής μετά από 25 χρόνια. Ο Μπικούμπι είναι Βρετανός και η Μπαμού Γαλλίδα, όμως και οι δύο κατάγονται από τη Λαϊκή Δημοκρατία του Κονγκό.


Κόκορας αστυνομικός Φιλιππίνες Κοκορομαχίες Κοκορομαχία\n27/10/2020, 13:06 3\nΤραγικό θάνατο από τα... νύχια ενός κόκορα βρηκε αστυνομικός στις Φιλιππίνες κατά τη διάρκεια επιχείρησης ακύρωσης παράνομων κοκορομαχιών.\nΈνα από τα νύχια του κόκορα, όμως, που ήταν ακονισμένα για να είναι πιο φονικός στην κοκορομαχία έκοψε την μηριαία αρτηρία του άτυχου αστυνομικού με αποτέλεσμα να χάσει τη ζωή του από την ακατάσχετη αιμορραγία.\nμε χυλοπίττες τον βλέπω. Αν είναι αυτός, γιατί μάλλον τσουρομαδημένος θα έπρεπε να είναι κι αυτός φαίνεται μέγα θρεφτάρι...\nΔεν υπήρχε κανένας βλάκας συνάδελφος του να του δέσει σφιχτά το πόδι για να μειώσει την αιμοραγία και να τον πάει γρήγορα σε νοσοκομείο να γλυτώσει;\nποιος ειναι βλακακος, φαινεται απο την ερωτηση σου. Αν κοπει η μηριαια, ακομα και στο νοσοκομειο δυσκολα την γλιτωνεις.\nΕίχε κάνει πεντικιούρ;\nΤα νύχια δεν ήταν ακονισμένα (!). Στις παράνομες κοκκορομαχίες δένουν λεπίδες στα πόδια των πουλερικών και γίνεται σφαγή...


Ποιος είναι ο Αλέξης Τσίπρας - volvipress\nΓεννήθηκε το 1974 στην Αθήνα. Είναι διπλωματούχος Πολιτικός Μηχανικός Ε.Μ.Π. με μεταπτυχιακές σπουδές στην Πολεοδομία και Χωροταξία.\nΕργάστηκε ως πολιτικός μηχανικός στον κατασκευαστικό κλάδο.\nΟργανώθηκε στην αριστερά στα μαθητικά του χρόνια από τις γραμμές της ενιαίας τότε ΚΝΕ. Συμμετείχε ενεργά στο μαθητικό κίνημα κατά την περίοδο των καταλήψεων ’90-’91 και στη συνέχεια στο φοιτητικό κίνημα.\nΤον Οκτώβριο του 2006 εκλέχθηκε σύμβουλος στον Δήμο Αθηναίων, ως επικεφαλής της δημοτικής κίνησης “ΑΝΟΙΧΤΗ ΠΟΛΗ”.\nΣτο 6ο τακτικό Συνέδριο του Συνασπισμού της Αριστεράς των Κινημάτων και της Οικολογίας (Ιούνιος 2010) επανεξελέγη Πρόεδρος του Κόμματος.\nΣτις εθνικές εκλογές του 2012 εκλέχτηκε βουλευτής του Κόμματος στην Α’ Αθήνας.\nΣτο 1ο Ιδρυτικό Συνέδριο του Συνασπισμού Ριζοσπαστικής Αριστεράς (Ιούλιο 2013) εξελέγη Πρόεδρος του Κόμματος.\nΣτο 4ο Συνέδριο του Κόμματος Ευρωπαϊκής Αριστεράς στη Μαδρίτη (Δεκέμβριος 2013) προτάθηκε για Υποψήφιος Πρόεδρος της Ευρωπαϊκής Επιτροπής.\nΠαράλληλα, η κεντροαριστερή βρετανική εφημερίδα Guardian, εμφάνιζε τον Αλέξη Τσίπρα ως ένα από τα φαβορί των εκλογών της 17ης Ιουνίου, μην παραλείποντας όμως να αναφέρει ότι κατηγορείται επίσης ως δημαγωγός και λαϊκιστής.\nΤελικώς, στις επαναληπτικές εκλογές του Ιουνίου, ο ΣΥΡΙΖΑ (26,89% – 71 έδρες) κατετάγη δεύτερο κόμμα με λιγότερο από τρεις μονάδες διαφορά από τη Νέα Δημοκρατία (29,66% – 129 έδρες), η οποία σχημάτισε κυβέρνηση συνεργασίας με το ΠΑΣΟΚ (12,28% – 33 έδρες) και τη Δημοκρατική Αριστερά (6,26% – 17 έδρες), με πρωθυπουργό τον πρόεδρο της ΝΔ, Αντώνη Σαμαρά.\nPrevious Ξεκαρδιστικό τηλεοπτικό σποτ για τις εκλογές της Ελλάδας (βίντεο)\nNext Εκλογές 2015: Το σημαντικό είναι ποιος θα χάσει και όχι ο νικητής


ΑΝΑΤΡΟΠΗ ΤΩΡΑ: Ο Χρυσός μας, η Τράπεζα της Ελλάδος και η Αγγλία Μια ιστορία οργής και προδοσίας!\nΟ Χρυσός μας, η Τράπεζα της Ελλάδος και η Αγγλία Μια ιστορία οργής και προδοσίας!\nΟπωσδήποτε είναι καλό πράγμα να’χει ιδεολογία κάποιος και κατά κάποιον τρόπο επιβάλλεται. Μόνο άνθρωποι χωρίς χαρακτήρα επιτρέπουν στον εαυτό τους να φτάσει σε μια ηλικία χωρίς να’ χουν ξεκαθαρίσει μέσα τους κάποιες αρχές. Στην Ιστορική έρευνα όμως είναι καλό να παραμερίζει κανείς τα όποια χρωματιστά γυαλιά του για να ανακαλύψει την αλήθεια.\nΟι πολιτικοί γνωρίζουν πολύ καλά ότι απευθύνονται σε ένα κοινό που διαβάζει ελάχιστα και ενημερώνεται αποκλειστικά από τα διαπλεκόμενα ΜΜΕ. Εκτός όμως από αυτές τις πηγές υπάρχουν και τα βιβλία ανεξάρτητων ερευνητών που εκθέτουν τα γεγονότα με αντικειμενικότητα.\nΣτην κατηγορία αυτή ανήκει το Βιβλίο του Ιάκωβου Χονδροματίδη, ''Η συνωμοσία της Αγγλίας εναντίον της Ελλάδος''.\nΣτο βιβλίο αυτό ο συγγραφέας εκθέτει με πειστικότητα και στοιχεία την ντροπιαστική εξάρτηση της ελληνικής πολιτικής σκηνής από την Αγγλία. Είναι τόσο ισχυρή και διαχρονική αυτή η εξάρτηση που ο Μανώλης Γλέζος, όπως και οι μισθοδοτούμενοι ΕΑΜοντάρτες,αν και αριστερός και εθνοπατέρας δεν τολμά να καταγγείλει την ζημιά που υπέστη το Ελληνικό δημόσιο, η Ελληνική οικονομία και τα ΕΘΝΙΚΑ ΜΑΣ ΖΗΤΗΜΑΤΑ ΑΠΟ ΤΗΝ ΠΑΡΕΜΒΑΣΗ ΤΩΝ ΑΓΓΛΩΝ στα ελληνικά πολιτικά πράγματα.\nΆραγε πόσων μεγατόνων βόμβα θα έπεφτε στην Βουλή αν λεγόταν από βήματος ότι οι καπετάνιοι του ΕΛΑΣ μισθοδοτούνταν με Αγγλικές λίρες για τις υπηρεσίες τους στην Εθνική αντίσταση;\nΚάθε μήνα έπεφτε ο μισθός σε καπετάνιους και οπλίτες αλλά δεν μιλάει για αυτά ο Μανώλης Γλέζος που υποτίθεται ότι αγωνίζεται για εθνική ανεξαρτησία. Οι ίδιες αυτές Εγγλέζικες λίρες ήταν και η αιτία που ανέβηκε και ο Ζέρβας στο βουνό. Οι Άγγλοι είχαν από νωρίς το σχέδιό τους.\nΠοτέ δεν θέλησαν μια Ελλάδα μεγάλη και ανεξάρτητη. Ήθελαν εξ αρχής μια χώρα εξαρτημένη από τα κεφάλαια του Σίτυ και υπάκουη στις επιδιώξεις τους στην ανατολική Μεσόγειο γι’ αυτό και στήσανε την Εθνική αντίσταση με απώτερο σκοπό τον αλληλοσκοτωμό των Ελλήνων. Άλλωστε οι Άγγλοι δεν ήταν διατεθειμένοι να δώσουν ούτε την Β. Ηπειρο ούτε την Κύπρο στην Ελλάδα.\nΤα αποθεματικά της ΤτΕ ανέρχονταν σε 611.000 ουγκιές (17,4 τόνοι) σε ράβδους χρυσού. Όταν κατέρρευσε το μέτωπο ο χρυσός φυγαδεύτηκε μαζί με την διοίκηση της ΤτΕ και τον Αγγλόφιλο Γεώργιο.\nΟ λαός απέμεινε μόνος του να αντιμετωπίσει τους Γερμανούς.\nΟύτε Άγγλοι βοήθησαν ούτε κανείς. Η όλη συμμετοχή της Αγγλίας στον πόλεμο κατά του ''φασισμού ''ήταν ελάχιστα αεροπλάνα και ένα συμβολικό εκστρατευτικό σώμα.\nΓια τον χρυσό οι Άγγλοι επικυρίαρχοι έκριναν ότι ήταν ασφαλέστερο να μεταφερθεί στην Αιγυπτο και τελικά από κει στην Ν. Αφρική. Ο χρυσός της Ελλάδος τελικά κατέληξε στην SOUTH AFRICA REVERSE BANK.\nΗ μεταφορά έγινε με Αγγλικά πλοία και την Βασιλική οικογένεια παρούσα.\nΥποτίθεται ότι ο χρυσός έπρεπε να επιστραφεί στο ακέραιο μετά την απελευθέρωση. Η συμφωνία έλεγε ότι την μισθοδοσία των Ελληνικών στρατευμάτων της Μ. Ανατολής θα την αναλάμβανε η Ελληνική κυβέρνηση. Μετά την απελευθέρωση όταν ζητήθηκε από τους Άγγλους να επιστραφεί ο χρυσός στην Ελλάδα οι Άγγλοι επέστρεψαν μόνο ένα μικρό μέρος του χρυσού της Ελλάδος και η επίσημη δικαιολογία ήταν ότι χρησιμοποιήθηκαν για την μισθοδοσία των Ελληνικών Στρατευμάτων!!\nΠοτέ δεν έγινε γνωστό πόσοι τόνοι χρυσού επεστράφησαν στο Ελληνικό Κράτος και πόσοι τόνοι κρατήθηκαν από τους Άγγλους. Το βέβαιον όμως είναι ότι η Αγγλική πρεσβεία είχε το παλάτι για τοποτηρητή των συμφερόντων του στέμματος. Ενας μόνο βασιλιάς ΞΕΦΥΓΕ της Αγγλοδουλείας και πέθανε εξόριστος και κατασυκοφαντημένος. Ο Βασιλιάς Κωνσταντίνος μόνο. Κατά τ’ άλλα η 4η Αυγούστου ήταν γερμανόφιλο καθεστώς και άλλα παραμύθια της Χαλιμάς που συντηρούνται τόσες δεκαετίες τόσο από την αριστερή όσο και από την δεξιά προπαγάνδα.\nΕτικέτες ΓΕΡΜΑΝΙΚΕΣ ΑΠΟΖΗΜΙΩΣΕΙΣ, ΠΟΛΙΤΙΚΑ ΚΟΜΜΑΤΑ, ΣΥΝΩΜΟΣΙΕΣ, ΦΑΚΕΛΟΙ, ΧΡΗΜΑ


Μαξίμου: Στο φως οι συζητήσεις με τον Αποστολάκη - «Θα τα δώσω όλα» είχε πει στον Μητσοτάκη» - Νέα Πτολεμαΐδας\nHome > Newsroom > Μαξίμου: Στο φως οι συζητήσεις με τον Αποστολάκη - «Θα τα δώσω όλα» είχε πει στον Μητσοτάκη»\nΜαξίμου: Στο φως οι συζητήσεις με τον Αποστολάκη - «Θα τα δώσω όλα» είχε πει στον Μητσοτάκη»\n- Το βράδυ της Τρίτης 30/8 υπήρξε τηλεφωνική επικοινωνία του Κυριάκου Μητσοτάκη με τον κ. Αποστολάκη. Σε αυτήν, σύμφωνα με καλά ενημερωμένες πηγές, κ. Αποστολάκης ευχαρίστησε τον πρωθυπουργό, αποδεχόμενος την πρόταση για υπουργοποίηση του και διαβεβαιώντας τον ότι θα κάνει το καλύερο δυνατό για την εκπλήρωση των νέων του καθηκόντων του. «Θα τα δώσω όλα. Ευχαριστώ πολύ για την τιμή», ήταν οι χαρακτηριστικές φράσεις του Ευάγγελου Αποστολάκη προς τον Κυριάκο Μητσοτάκη. Στην συνέχεια συζητήθηκαν οι αρμοδιότητες του νέου υπουργού και οι προτεραιότητες του νεοσύστατου υπουργείου.


Μάθημα ζωής από τον Κούτρη και τον μικρό Βασίλη! | Η ΡΟΔΙΑΚΗ\nΜάθημα ζωής από τον Κούτρη και τον μικρό Βασίλη!\nΑναγνώστηκε 1738 φορές\nΗμερομηνία 31/03/19 23:15\nΗ ειδησεογραφία τις τελευταίες ημέρες έχει κατακλυστεί από άσχημες ειδήσεις που αφορούν στον αθλητισμό και έχουν επισκιάσει την ομορφιά του.\nΔυστυχώς μία χούφτα κάφροι έχουν καταφέρει να κλέψουν την παράσταση και να τραβήξουν πάνω τους τα φώτα της δημοσιότητας.\nΓι' αυτό το λόγο και μόνο σκηνές σαν αυτή που εκτυλίχθηκε μετά το τέλος του αγώνα του Ολυμπιακού με τον Ατρόμητο θα πρέπει να προβάλλονται και να καταλαβαίνει κάθε άρρωστο μυαλό ποια είναι τα σοβαρά προβλήματα και ποιοι είναι οι μαχητές της ζωής. Αυτοί που προσπαθούν να σταθούν στα πόδια τους και που παλεύουν να απολαύσουν τις ομορφιές της.\nΜία τέτοια πολύ έντονη στιγμή μας χάρισε μετά το τέλος του αγώνα με την ομάδα του Περιστερίου, o Ροδίτης ποδοσφαιριστής Λεονάρντο Κούτρης. Ο αριστερός μπακ του Ολυμπιακού πήρε από το χέρι τον μικρό Βασίλη και κατευθύνθηκε στην εστία που βρίσκεται μπροστά από τη Θύρα 7. Ο μικρός έκανε σουτ στέλνοντας τη μπάλα στα δίχτυα και ο Κούτρης τον πήγε μπροστά στους οργανωμένους να φωνάξει μαζί τους "Ολυμπιακός".\nΟ μικρός δίνει μάχη για τη ζωή και ο Λεονάρντο του χάρισε απλόχερα χαμόγελο. Ο διεθνής μπακ ήξερε πως ο Βασίλης βρίσκεται στο γήπεδο και είχε ζητήσει τη φανέλα του. Η στιγμή ήταν πολύ έντονη μετά το τέλος του αγώνα. Όσοι βρίσκονταν στο "Γ. Καραϊσκάκης" δάκρυσαν και χειροκρότησαν τον μικρό ήρωα της ζωής.\nΟ Λεονάρντο στις δηλώσεις του στη Nova είπε: «Ήξερα από την αρχή ότι ήταν ο Βασίλης εδώ. Με είχαν ενημερώσει να του δώσω τη φανέλα μου. Μόλις με είδε και μου είπε ευχαριστώ ανατρίχιασα. Ήθελα να τον ανεβάσω ψυχολογικά και νομίζω ότι η ασίστ που του έδωσα είναι η καλύτερη φέτος. Τον πήγα στη Θύρα 7 να φωνάξει Ολυμπιακός. Το χαμόγελο του ήταν ότι καλύτερο.\nΣίγουρα για ένα παιδί που παλεύει για τη ζωή του είναι πολύ σπουδαίο. Του εύχομαι ολόψυχα να συνεχίσει να χαμογελά και να βγει νικητής. Εγώ είμαι πολύ μικρός δίπλα του. Είναι ένας γίγαντας. Μακάρι να βγει νικητής. Του το εύχομαι ολόψυχα. Δεν υπάρχει τίποτα σημαντικότερο από ένα παιδί να χαμογελά. Έχω χάσει και εγώ συγγενείς μου από αυτή την ασθένεια και ξέρω πόσο δύσκολο είναι. Όταν βγει νικητής του είπα ότι θα τον πάρω μαζί μου στην είσοδο και θα πανηγυρίσουμε μαζί ένα γκολ».


Ελληνικό ιστολόγιο: Τριπλή επίθεση της κυβέρνησης σε Παιδεία, Υγεία και Άμυνα\nΤριπλή επίθεση της κυβέρνησης σε Παιδεία, Υγεία και Άμυνα\nΜετά την υπογραφή του μνημονίου και την κήρυξη οικονομικού πολέμου εκ μέρους της κυβέρνησης προς όλα τα μεσαία και χαμηλά οικονομικά και κοινωνικά στρώματα της χώρας, μία δεύτερη και (σύμφωνα με τις ενδείξεις) συντονισμένη πολλαπλή επίθεση πραγματοποιείται κατά βασικών κορμών της ενότητας του κράτους.\nΗ κυβέρνηση του ΔΝΤ, προεξάρχοντος του Γιώργου Παπανδρέου (που ειρωνικά μας δηλώνει μαζί με τον Στρος Καν πως αν ήταν στην θέση μας θα κατέβαινε στις πορείες και στις απεργίες) αναμφίβολα θέλει να υποτάξει (έως και να διαμελίσει) κάθε έννοια συγκρότησης του Ελληνικού κράτους, απειλώντας ευθέως την δημοκρατία (και όσα αυτή πρεσβεύει), αλλά και την σημερινή γεωγραφική σύσταση της χώρας.\nΜε σαφείς τάσεις ισοπέδωσης (έως και κατακρήμνισης) των βασικών πυλώνων στήριξης και συνοχής της χώρας, η κυβέρνηση του ΠΑΣΟΚ (που στο μέλλον προφανώς θα έχει να απολογηθεί στην Δικαιοσύνη για πολλές αποφάσεις και ενέργειές της που ξέφυγαν από το Σύνταγμα και δρομολόγησαν την αποσταθεροποίηση της πολιτικής, οικονομικής και κοινωνικής δομής) χωρίς δισταγμό πραγματοποιεί σειρά στρατηγικών επιθέσεων κατά της Παιδείας, της Υγείας και της Άμυνας (στρατός) της χώρας.\nΓιατί συμβαίνει αυτό; Πού αποσκοπεί το κυβερνητικό επιτελείο της ανθυποκυβέρνησης του ΔΝΤ; Τι πραγματικά επιδιώκουν οι αχυράνθρωποι να επιβάλουν ως τετελεσμένο στους πολίτες της Ελλάδας; Γιατί δημιουργούν εμφυλιοπολεμικό κλίμα τη στιγμή που η χώρα απαιτείται να βρίσκεται σε πλήρη ηρεμία για να αντιμετωπίσει την -έτσι κι αλλιώς- υπάρχουσα διεθνή οικονομική και γεωπολιτική υφιστάμενη κρίση;\nΟ δημόσιος τομέας της χώρας είναι τεράστιος κι αυτό το ξέρουμε όλοι. Το γιατί διογκώθηκε επίσης το ξέρουμε όλοι.\nΕίναι γνωστά και χιλιοειπωμένα αυτά. Αυτό που δε μας λένε, είναι ότι μέσα σε όοοοοοοολο αυτό το δημόσιο που μεγάλωσε ανεξέλεγκτα και χρυσοπληρώθηκε χωρίς να παράγει έργο, υπάρχουν και κάποιες κατηγορίες υπαλλήλων που... παρέμειναν κακοπληρωμένοι και όσο κι αν τρέχουν δε φτάνουν να καλύψουν την έλλειψη προσωπικού που υπάρχει στις υπηρεσίες τους. Ναι, ΕΛΛΕΙΨΗ.\n3) Αξιωματικοί των Ενόπλων Δυνάμεων\nΠαρατηρήστε σε ποιους τομείς δουλεύουν: Παιδεία, Υγεία, Ασφάλεια της χώρας.\nΕκεί λοιπόν, το αναφέρω για όσους δεν το έχουν συνειδητοποιήσει, οι προσλήψεις ΔΕΝ γίνονται από «βολευτές». Γίνονται αξιοκρατικά. Πάντα έτσι γίνονταν. Γι΄ αυτό και υπάρχουν ελλείψεις. Δεν μπορεί βλέπεις ο «βολευτής» να βάλει τον δικό του, που είναι απόφοιτος Λυκείου να κάνει το γιατρό, ούτε τον καθηγητή, ούτε τον αξιωματικό.\nΤον βάζει λοιπόν να κάνει το γραμματέα.\nΓι΄ αυτό πας στο ΙΚΑ και έχει 3 γραμματείς στον γκισέ, αλλά κανένα ενδοκρινολόγο. Και ΕΝΝΟΕΙΤΑΙ ότι ο γραμματέας παίρνει όσα κι ο γιατρός –μη σου πω και περισσότερα!!!\nΈτσι καταντήσαμε κι ο φύλακας του σχολείου (που τον έβαλε ο βολευτής ντε!) να παίρνει περισσότερα από τον δάσκαλο…\nΈτσι καταντήσαμε και οι υπάλληλοι στις εφορίες (οι βυσματούχοι απόφοιτοι Λυκείου να λέμε) παίρνανε 3.000 το μήνα. Γι΄ αυτό δημιουργήθηκαν τόσες και τόσες υπο-υπηρεσίες χωρίς αντικείμενο, στις οποίες βεβαίως-βεβαίως φροντίσανε να δίνουν παχυλούς μισθούς στα άχρηστα «δικά» τους παιδιά. Και τώρα διαδίδουν πως όλοι οι δημόσιοι υπάλληλοι είναι το ίδιο!!!\nΑλλά δυστυχώς, ο καθένας τυφλωμένος από την δική του αγωνία για το αύριο, βλέπει το τυρί και δεν βλέπει την παγίδα.\nΝομίζει πως αν τα βάλει με τους δημόσιους υπάλληλους συλλήβδην, θα αποκαταστήσει την αδικία που ο ίδιος υφίσταται. Μεγάλη αδικία υφίσταται, δεν το συζητώ, ιδίως αν δουλεύει στον ιδιωτικό τομέα. Όμως η αδικία δε διορθώνεται με άλλη μια αδικία.\nΔε γίνονται τυχαία αυτά. Σκεφτείτε λίγο: αν τα νοσοκομεία είχανε γιατρούς δε θα τρέχαμε στα ιδιωτικά θεραπευτήρια να πληρώνουμε περιουσίες. Δε θα ανθίζανε οι ασφαλιστικές εταιρείες. Αν τα σχολεία είχανε δασκάλους και καθηγητές όσους πρέπει, δε θα πληρώνανε οι οικογένειες ένα σωρό λεφτά σε ιδιώτες.\nΗ Φιλανδία –μας λένε κάποιοι έξυπνοι- έχει μόνο 100.000 εκπαιδευτικούς. Κι εμείς 170.000. Μπράβο της! Έχει 5.300.000 πληθυσμό και έχουμε τον διπλάσιο. Άρα εμείς έπρεπε να έχουμε 200.000. (Χωρίς να υπολογίσω τα νησιά μας που ακόμη κι αν έχουν 10 μαθητές, χρειάζονται δάσκαλο και όλες τις ειδικότητες καθηγητών.) Εμείς έχουμε 170.000 εκπαιδευτικούς. Άρα μας λείπει προσωπικό.\nΑξιωματικοί πάλι; βεβαίως και λείπουν. Αναλογιστείτε ποιους βολεύει να είναι υποστελεχωμένες οι ένοπλες δυνάμεις μιας χώρας και βγάλτε τα συμπεράσματά σας.\nΔείτε τώρα τι πόλεμος γίνεται τα τελευταία χρόνια, εναντίον και των 3 αυτών κατηγοριών υπαλλήλων, που ξαναλέω, επειδή σ΄ αυτές τις θέσεις δεν μπήκαν με βύσμα, παρέμειναν κακοπληρωμένοι. Οι μόνοι κακοπληρωμένοι σ΄ αυτό το τεράστιο δημόσιο.\nΤους εκπαιδευτικούς τους είπανε τεμπέληδες και άχρηστους.\nΤους γιατρούς/νοσοκόμους τους είπανε κλέφτες κι εκβιαστές (βλέπε φακελάκι)\nΤους αξιωματικούς τους αποκάλεσε τις προάλλες ο Πάγκαλος αντιπαραγωγικούς(!)\nΠροσέξτε ότι χτυπιούνται από παντού με ιδιαίτερη μανία. Και παρατηρήστε πως δεν γίνεται αυτό για τις άλλες κατηγορίες δημοσίων υπαλλήλων. Ακούσατε ποτέ να λένε π.χ. άχρηστους τους υπαλλήλους των Νομαρχιών;\nΚαι μη μου πείτε πως αυτός δεν είναι ένας έξυπνος και ύπουλος τρόπος για να πλήξουν τελικά την Υγεία, την Παιδεία και την Εθνική μας κυριαρχία!!! Όμως εμείς ως λαός δεν έχουμε τίποτα άλλο. Αυτά μας μείνανε, κουτσουρεμένα, αλλά αυτά έχουμε.\nΚαι καλά να τα λένε αυτά οι δημοσιογράφοι-υπάλληλοι ιδιωτικών εταιρειών στα δελτία των 8. Δουλειά τους είναι να απαγγέλλουν αυτά που τους προβάλλουν τα αφεντικά τους στο ότο-κιου. Γι΄ αυτό πληρώνονται οι άνθρωποι, αυτό κάνουν. Και το κάνουν με μεγάλο ζήλο. Όποιος όμως θέλει να λέει πως είναι υποψιασμένος, οφείλει να μην επαναλαμβάνει άκριτα όποια κακοήθεια ακούει. Οι καιροί που ζούμε είναι πονηροί.\nστις 9:33 π.μ. Ετικέτες Άμυνα, ΔΝΤ, Παιδεία, Υγεία


Με νερό και χρώμα – ΣΕΜΙΝΑΡΙΟ ΑΚΟΥΑΡΕΛΑΣ – The Art Flip School\nΜε νερό και χρώμα - ΣΕΜΙΝΑΡΙΟ ΑΚΟΥΑΡΕΛΑΣ\nΤο σεμινάριο ακουαρέλας ΜΕ ΝΕΡΟ ΚΑΙ ΧΡΩΜΑ πραγματοποιήθηκε την περίοδο 7/7/2021 έως 15/07/2021.\nΜΕ ΝΕΡΟ ΚΑΙ ΧΡΩΜΑ – ΣΕΜΙΝΑΡΙΟ ΑΚΟΥΑΡΕΛΑΣ\nΣτο σεμινάριο ΜΕ ΝΕΡΟ ΚΑΙ ΧΡΩΜΑ, η εικαστικός Μάριον Κουμπούρη, θα σου δείξει πώς να πειραματιστείς και να ζωγραφίσεις με ακουαρέλες για να δημιουργήσεις δυο έργα εμπνευσμένα από τον μαγικό κόσμο των φυτών και των λουλουδιών. Ανακάλυψε τις τεχνικές που ενσωματώνει στα έργα της για να αναπτύξεις τη δημιουργικότητά σου και να βρεις τον δικό σου μοναδικό τρόπο για να αποτυπώσεις τη φύση.\nΣε αυτό το σεμινάριο θα παρατηρήσεις τα στολίδια της φύσης, τα λουλούδια, και θα τα απεικονίσεις εστιάζοντας όχι μόνο σε αυτό που βλέπεις αλλά και σε αυτό που νιώθεις. Πολλές φορές θέλουμε να ζωγραφίσουμε με τη χαρά ενός παιδιού, αλλά η όψη μιας κενής-λευκής σελίδας μας αποτρέπει.\nΜαζί θα αφήσουμε πίσω την αμφιβολία και τον φόβο να κάνουμε λάθη και θα ζωγραφίσουμε με ανοιχτό μυαλό και παιχνιδιάρικο πνεύμα για να αποτυπώσουμε την ομορφιά της φύσης. Θα αφήσουμε τη φύση να μας οδηγήσει, να γίνει καταλύτης για την έμπνευση και τη δημιουργική έκφραση, για να βρεί ο καθένας μας τον μονα-δικό ζω-γράφικο χαρακτήρα για να εκφραστεί.\nΘα προσεγγίσουμε την δημιουργική διαδικασία με περιέργεια και πειραματισμό, δημιουργώντας 2 εντυπωσιακά έργα με ακουαρέλα και μολύβια ακουαρέλας, εμπνευσμένα από τον φυσικό κόσμο, θα εργαστούμε με φωτογραφίες αλλά και παρατηρώντας λουλούδια εκ του φυσικού.\nΤετάρτη 17:30 – 20:00 στις 07/07 & 14/07/2021\nΠέμπτη 10:00 -12:30 στις 08/07 & 15/07/2021\n-Στο χώρο της The Art Flip στο Σύνταγμα σε 2 δια ζώσης συναντήσεις. Κάθε συνάντηση έχει διάρκεια 150 λεπτά.\n– Σε μικρή ομάδα 6 ατόμων.\n-Παρέχονται όλα τα υλικά που θα χρησιμοποιηθούν στη διάρκεια του σεμιναρίου για χρήση στο χώρο.\nΤο σεμινάριο απευθύνεται σε ενήλικες που επιθυμούν να ζωγραφίσουν και θέλουν, μέσα από ζωντανή παρουσίαση (επίδειξη) τεχνικών και προσωπική καθοδήγηση, να εξασκηθούν στη ζωγραφική με ακουαρέλα.\nΣτο σεμινάριο θα χρησιμοποιήσουμε ακουαρέλες (fine watercolors), πινέλα και χαρτιά ακουαρέλας, που παρέχονται για χρήση στο χώρο.\nΣε 2 συναντήσεις (07/07 & 14/07/2021 ή 08/07 & 15/07/2021) θα εξασκηθείς στη χρήση της ακουαρέλας, και θα μάθεις τεχνικές για να “ξεκλειδώσεις” τη δημιουργικότητα σου και να ζωγραφίσεις με τα λαμπερά και ρευστά χρώματα της υδατογραφίας δύο μοναδικά έργα, εμπνευσμένα από τη φύση.\nΛόγω του πολύ περιορισμένου αριθμού θέσεων θα κρατηθεί σειρά προτεραιότητας για την συμμετοχή.\nΗ αγορά θέσης και η εγγραφή γίνεται ηλεκτρονικά μέσω της ιστοσελίδας theartflipschool.com ως τις 6 Ιουλίου 2021.\nΟ Λογαριασμός σας παραμένει ενεργός και η παροχή και πρόσβαση στο αναρτημένο ψηφιακό υλικό διατηρείται εφικτή από τη σύναψη της Σύμβασης και καθόλη τη διάρκεια των Σεμιναρίων και για έξι μήνες μετά την ολοκλήρωση αυτών.


communenews: Φτιάχνεται το ρημάδι...???\nΦτιάχνεται το ρημάδι...???\nΕπτά χρόνια επίσημη επιτροπεία.Επτά χρόνια στη μέγγενη. Τώρα πληρώνουμε τους απλήρωτους λογαριασμούς που άφησαν.\nΕκείνοι που διαφέντευαν τον τόπο από το ’49 και δώθε. Που πήραν βοήθειες, δάνεια, επιδοτήσεις, χρήματα από Αμερική και Ευρώπη. Για να ξυπνήσουμε μια ωραία πρωία και να μας πουν, με απύθμενο θράσος, «δυστυχώς δεν έχουμε φράγκα να πληρώνουμε μισθούς και συντάξεις, ούτε χρήματα για τα σχολεία και τα νοσοκομεία».\nΚι επειδή, αυτοί που τα είπανε, ήταν δειλοί εκτός από θρασείς, κούνησαν τα χέρι επιδεικτικά στον μισθωτό και στον συνταξιούχο. «Μαζί τα φάγαμε» Κι «εσύ φταις που εμείς τα κάναμε μπάχαλο». Οι επαίσχυντοι! Τέτοια κι άλλα τόσα, εκστόμισαν στον λαό.